Poveşti 


nemurito 


are 32 


Coperta: 
CRINAIONE 
SCU 


© EDITURA ION 
CREANGA SA., 
AN nemuritoare, 
32, 1997 


Toate drepturile aparțin Editurii Ion 
Creangă. Reproducerea integrală sau 
parțială a textului este interzisă şi va fi 
pedepsită conform legii. 


ISBN 973-25-0533-8 


EDITURA ION _. 
CREANGA, S.A. Piaţa 
Presei Libere, nr.1 . 
Sector 1, Bucureşti Tel.: 
222 32 54 Fax: 223 11 


ROMÂNIA 


P 


ovesti 


nemurito 
are 


VI 
CE 


EDITURA ION CREANGĂ - 
BUCUREŞTI, 1997 


POVEŞTI GRECEŞTI 


Fata din rodie 


A FOST ODATĂ un împărat şi o 
împărăteasă a căror fericire era înnourată, 
palatul lor nefiind înveselit de copii. S-au 
rugat ei zeilor, făgăduind că, dacă îi vor 
învrednici să aibă un băiat, vor zidi o 
fântână din care să curgă trei zile miere, 
trei zile ulei şi trei zile lapte, pentru 
binele săracilor din împărăţia lor. 

Rugămintea le-a fost ascultată, căci 
au fost dăruiţi cu un prunc foarte frumos. 
Bucuria le-a fost neînchipuită. Copilul 
creştea şi se făcea tot mai drăgălaş şi 
voinic. Dar împăratul şi împărăteasa 
uitaseră de juruinţa făcută înainte de 
naşterea lui. 

într-o noapte, mulţi ani după aceea, 
împărăteasa avu un vis ciudat. Se făcea că 
o femeie îi vorbea cam astfel: „Eu ţi-am 
dat băiatul dorit de tine, dar tu ai uitat să-ţi 
împlineşti făgăduinţa. Nu ştii tu oare că pot 
să ţi-l iau înapoi?" 


Deşteptându-se, împărăteasa să vaită 
soţului, înfricoşată: 
- Vai de mine şi de mine, ce era să 


păţim? în 
bucuria noastră am uitat să ridicăm fântâna 
juruită. 


îndată porunci împăratul să se înalțe 
o fântână în curtea palatului, din care să 
tot curgă trei zile miere, trei zile ulei şi 
trei zile lapte, şi să vină toată sărăcimea 
să se îndestuleze, aşa cum făgăduise 
înainte de naşterea copilului. 

După ce trecură cele nouă zile şi-şi 
luară oamenii ce voiră, urând feciorului 
de împărat sănătate şi viaţă lungă, 
fântâna aproape secă de tot. Atunci mai 
veni şi o bătrână cu ulciorul ei, să se 
bucure de cele din urmă picături ce se 
mai scurgeau. Prinţul o zări de la 
fereastră şi râse de dânsa. Abia îşi 
umpluse ea ulciorul, că el şi aruncă o 
piatră şi i-l sparse, de se vărsă totul pe 
jos. Ridicându-şi ochii, bătrâna îl văzu pe 
prinţ la geam şi îi zise: 

- Vai, ţie, ce mi-ai făcut? Să te 


blestem nu 
mă lasă inima; îţi doresc numai să nu 
scapi din 


mrejele măiestrei! 
Şi cum rosti vorbele astea, se făcu 
nevăzută. 
Din ziua aceea prinţul rămase îngrijorat 
şi 
cu gândurile la măiastră. într-una din zile 
îşi 


mărturisi mamei sale dorinţa de a pleca în 
căutarea ei. Ea încercă a-l opri de la un 
drum aşa de primejdios, dar în zadar, căci 
el nu voi să asculte de povaţa ei. Dacă au 
văzut părinţii că flăcăul stăruie, l-au lăsat 
în voia lui. Şi s-a pregătit el de drum. 
Luându-şi merindele trebuitoare, plecă de- 
parte, prin pustietăţi, ca să dea de urma 
măiestrei. După ce umblă multă vreme 
prin locuri necălcate de picior de om, 
văzu în depărtare o casă şi se îndreptă 
într-acolo. Intrând pe o poartă mare, care 
stătea vraişte, zări o zmeoaică legă-nându- 
se pe craca subţire a unui copac din curte. 
El îi dete bineţe. 

- Bine ai sosit, fătul meu; dacă nu mi- 
ai fi dat bună ziua, îţi făceam de petrecanie, 
zise zmeoaică. 

- Şi dacă nu-mi spuneai bine ai sosit, 
ţi-aş fi retezat capul cu sabia, zise la rândul 
său tânărul. 

- Ce vrei de la mine şi ce cauţi prin 
locurile astea sălbatice? îl întrebă 
zmeoaică. 

- Ce să-ţi spun, maică: pe mine m-a 
blestemat o bătrână să nu scap de 
farmecele unei fete. Şi, de atunci, cuprins 
fiind de o mare grijă, nu mai putui să mai 
stau o clipă în palatul meu. Te rog să-mi 
spui dacă ştii cum arată şi pe unde îşi 
petrece zilele această fată măiastră! 


- Eu, dragul meu, nu ştiu nimic de 


ea, dar 
ia-o la dreapta, că ai să ieşi pe câmpie, unde 
vei da 


de o casă tot ca a mea; să intri acolo la 
soră-mea, 

să-i urezi de bine şi s-o întrebi, poate ştie 
ceva 

despre fata pe care o cauţi. Ea te va primi 
frumos, 

căci e bună din fire. la acest pieptene de 
argint şi 
dăruieşte-i-l din  parte-mi cu multe 
închinăciuni. 

Feciorul de împărat îi mulţumi şi apoi 
porni pe drumul ce i-l arătase zmeoaica. 
După mult umblet zări o casă şi, 
apropiindu-se, împinse poarta, care se şi 
deschise pe loc. Cum intră, văzu o 
zmeoaica legănându-se pe o creangă de 
arbore, îi dădu bineţe, iar zmeoaica 
răspunse: 

- Bine ai venit, fiul meu; dacă nu-mi 
dădeai bună ziua, te sfâşiam. 

- Şi eu, dacă nu-mi ziceai bine ai 
venit, te făceam bucățele cu paloşul, zise 
la rândul său feciorul. 

- Cine eşti, de unde vii şi ce vânt te 
aduce încoace? 

- M-a trimis sora ta. Poftim acest 
pieptene, cu multe închinăciuni din parte-i. 
Te rog să-mi spui dacă ştii unde se află 
măiastră pe care o caut eu. 

- Ce să-ţi spun eu, fătul meu? Tu îmi 
ceri un lucru, la care, din păcate, nu pot 
să-ţi dau nici 

o îndrumare, dar mergi la sora mea 
cealaltă, care locuieşte în stâncile de foc din 
faţa noastră. Vei intra pe poarta veche şi vei 
vedea pe sora mea curăţind cuptorul cu 
şorţul ei; tu să taci din gură şi să rupi din 
haina ta o bucată şi să ştergi cuptorul de 
cenuşă, apoi să-i coci pâinea şi s-o scoţi de 
pe spuză. Atunci ea îţi va zice: „Ce vrei să- 
ti dau în schimb pentru binele ce mi-ai 
făcut?" Tu să-i spui închinăciuni de la 
surori şi să-i dai pieptenele acesta de fier, 
apoi s-o întrebi de casa măiestrei. 

Feciorul de împărat îi mulţumi şi, 
plecând de acolo, o porni spre stâncile 
muntelui fumegător ce-i arătase 
zmeoaica. Ajuns aproape, înainta foarte cu 
greu până la poarta de fier. La intrare, dete 
de o namilă de zmeoaica deşirată şi 
zburlită. Când o văzu, se sperie, dar îşi ţinu 
firea şi, fără să piardă vreme, tăie o bucată 
din haina lui, o muie în apă şi şterse 
cuptorul de cenuşă. Apoi luă aluatul de 
pâine, îl puse în cuptor şi, după ce l-a copt 
bine, l-a scos afară. 

Atunci zmeoaica îi zise: 

- Pentru binele ce mi-ai făcut, ce vrei să- 
ţi dau? 

- Sunt trimis de surorile tale, poftim 
acest pieptene, cu multe închinăciuni din 
partea lor. Te rog să-mi spui unde e casa 
măiestrei. 


- Fătul meu, e păcat de tinereţea ta. 
în grădina de la palatul zânelor se 
găseşte pomul cu cele trei rodii de aur, 
unde stau  cuibărite trei  domniţe 
fermecate. Am să-ţi dau apă vie, cu care 
vei deschide poarta palatului. Dar la 
rădăcina rodiului stau legaţi doi lei 
fioroşi; va trebui să iei cu tine patru 
berbeci, pe doi să-i arunci în faţa lor 
înainte de a te căţăra în pom şi, după ce 
vei tăia şi vei ascunde în sân rodiile, să dai 
pradă fiarelor şi pe ceilalţi doi berbeci, ca 
astfel să te cobori nesupărat. Eu voi vrăji 
zânele din palat. Dar, ia seama, când ai să 
tai fructele, să le crestezi uşor pe 
deasupra, că în ele se ascund nişte fete. 
Dacă nu le vei scufunda imediat în apă, vor 
ieşi moarte. 

El făcu întocmai după povaţa 
zmeoaicei. Luă apa vie şi patru berbeci şi 
o porni pe calea arătată de dânsa. Se 
apropie de palat şi stropi poarta care se 
dete în lături, apoi intră”n grădină şi găsi 
pomul fermecat. 

Cum îl simţiră leii, începură a răcni. 
îndată el le azvârli doi berbeci. Ei se 
repeziră să-i înhaţe şi astfel avu vreme să 
se urce în pom, să scoată sabia, să taie 
cele trei rodii, să le ascundă în sân; apoi 
aruncă şi ceilalţi doi berbeci şi aşa o 
zbughi teafăr şi cu faţa curată. 

Pe drum se gândea şi voia să ştie 
dacă e adevărat ce-i spusese zmeoaica 
despre rodii, sau dacă ea îşi bătuse joc de 
dânsul. Scoase una şi, crestând-o, ieşi o 
fată de toată frumuseţea, care-i strigă să-i 
dea apă, dar muri pe loc, căci el nu avu 
apă destulă la îndemână. Prinţul o plânse 
mult, apoi o îngropa şi porni mai departe 
cu celelalte două rodii. Cum mergea, dete 
de un ulcior cu puţină apă şi îşi zise: „la 
să mai încerc să tai o rodie ca să văd ce 
are înăuntru". 

Cum o muie în apă şi o crestă, ieşi o 
fată şi mai frumoasă, care strigă: „Apă, 
apă!" 

Dar nici ea nu trăi mult din lipsă de 
apă. Şi pe ea o plânse cu lacrimi şi-i făcu 
un mormânt, apoi îşi urmă calea spre 
casă, hotărât să nu mai tăie rodia ce-i mai 
rămăsese, până nu va da de apă mai 
multă. Şi tot a zorit înainte, până ce a 
ajuns într-o vale cu multă apă. 

„Aici e de mine", îşi zise el, şi tăie a 
treia rodie tot cu teama că poate asta n-o 
fi ca şi celelalte. Când colo, cum îi dete 
drumul în apă, se ivi o fată şi mai 
frumoasă, care, înotând, strigă: 

- Unde sunt aici, unde sunt surorile 
mele? 

- Eşti singura rodie de aur ce am 
cules din pom, aşa că numai pe tine te am. 
Eu sunt fecior 

de împărat şi norocul mi-a ursit să vin la 
tine ca să te fac împărăteasă. 

După ce a îmbrăcat-o cu haina lui, o 
luă de mână s-o ducă la dânsul acasă. Nu 
departe de palatul lui era o fântână unde 
se înălța un chiparos cu ramuri mari. El îi 
ajută să se suie în frunzişul lui şi o rugă să 
stea ascunsă între ramuri până va veni el 
cu radvanul şi cu straiele împărăteşti, ca 
s-o primească cu alai mare, cum se cuvine 
unei domniţe. Şi, după ce îi zise să stea 
liniştită şi o încredința că se va întoarce 
cât mai curând, o luă pe drumul mare ce 
ducea spre palat. 

Când l-au văzut părinţii, au plâns de 
bucurie, fiindcă îl crezuseră pierdut. El îi 
înştiinţa că a găsit-o pe măiastră lui. Cu 
toţii s-au pus pe lucru, pregătindu-i cea 
mai frumoasă şi mai măreaţă primire. 

Dar tocmai pe când fata aştepta 
bucuroasă şi liniştită între ramurile 
copacului, din întâmplare veni acolo o 
arăpoaică, cu ulciorul, ca să ia apă şi, 
cum se aplecă şi văzu faţa fetei din 
frunzişul  chiparosului  oglindită în 
fântână, crezu că se vede pe sine şi pe 
dată începu să salte de bucurie, zicându- 
Şi: ° 

-Ah, nu ştiam că sunt aşa de 

frumoasă! 

Fata ce stătea în chiparos, auzind-o, 
nu se putu stăpâni şi izbucni în hohote de 
râs. 

Atunci cioroaica, ridicându-şi ochii, 
văzu pe fată cocoţată în copac şi, 
burzuluindu-se, se răsti de ciudă: 

- Ah! Tu stai acolo sus şi-ţi râzi de 
mine? 

Hai, dă-te jos! 

Dar fata îi răspunse: 

- Nu pot să mă dau jos, căci prinţul m- 
a lăsat aici să-l aştept până va veni să mă ia 
la palat. 

- Lasă că te dau eu jos fără să vrei 
tu! o ameninţă arapoaica şi se urcă în 
copac, puse mâna pe fată, o despuie şi o 
împinse drept în fântână, apoi îşi puse 
haina ei şi îi luă locul în frunzişul 
chiparosului. 

Nu trecu mult şi veniră împăratul şi 
împărăteasa cu alai mare. Gând se sui 
prinţul în copac, ce-i văzură ochii? O fată 
neagră ca o cioară. 

- Cum de te-ai schimbat aşa? o 
întrebă el încremenit. 

- M-am schimbat numai şi numai de 
dorul tău! Fiindcă ai zăbovit prea mult, 
am crezut că ai să mă iaşi singură şi 
pustie pe aici. 

- Şi ai să te faci din nou cum erai, 
albă şi frumoasă? o iscodi el. 

- Voi fi tot aşa cum am fost, dacă vei 
avea 
milă şi dragoste pentru mine. 

Dar prinţului îi fu ruşine s-o arate 
părinţilor şi, înfăşurând-o într-o haină, o 
puse în rădvan şi o duse la palat. Acolo o 
ascunse într-o cămară şi porunci să i se 
aducă bucatele spre a prânzi numai ei doi 
împreună. Se purta cât mai bine şi mai 
drăguţ cu dânsa şi avea toată grija ca 
doar-doar se va face odată cum fusese la 
prima vedere. Dar cum să se albească 
arăpoaica? Ajunsese prinţul într-o mare 
încurcătură şi se topea din picioare că şi-a 
pus viaţa în primejdie pentru o astfel de 
arătare. 

La fântâna unde aruncase arăpoaica 
pe fată, se duse o copilă să ia apă şi în 
cofa ei se strecură o mândreţe de mreană. 
Cum o văzu, ea se miră: „Ce frumoasă 
mreană, parcă ar fi de aur! Am să i-o duc 
prinţului, că e tare mâhnit şi poate are să- 
i treacă aleanul, când are s-o vadă!" Luă 
numaidecât peştişorul şi îl duse la palat. 
Prinţul, cum auzi că-l caută copila, o 
chemă la el. 

- Să trăieşti, măria ta, îi zise ea, am 


prins 

mreană la fântâna din marginea pădurii 
şi am 
adus-o aici, ca să vă petreceţi vremea 
privind la 


minunea asta de vietate. 

In faţa prinţului, mreana începu să 
salte şi să joace; făcu multe zburdălnicii, 
ba, când scoase căpşorul din apă, îi atinse 
mâna. El se bucură nespus de mult de 
darul acesta, de aceea luă din buzunar 
un pumn de galbeni şi-i dete fetei, care 
plecă de la palat foarte mulţumită. 

Iar feciorul de împărat rămase toată 
ziua închis în odaia lui, privind mreana şi 
aruncându-i bucățele de zahăr; ba porunci 
să i se aducă acolo şi masa, nemaivoind să 
se despartă de mreana, că începuse să-i 
fie tare dragă. 

Arăpoaica, dacă văzu că prinţul nu 
mai vine la ea, ceru numaidecât să-l 
cheme. Cum veni, ea se repezi înaintea lui 
şi cu planşete şi vaiete se jelui că de-abia 
începuse a se albi şi se înnegrise din nou 
de supărare, când aflase că el iubeşte o 
mreana. 

încercând a o potoli, el îi zise: 

- Nu am voit să te tulbur, numai fă-te 
iar cum 
erai şi vei vedea cât de mult am să te 
iubesc. 

Dar ea nu se dădu bătută, ci se 
înverşuna mai departe: 

- Să tai peştişorul, să-l mâncăm, că 
numai 
aşa mă voi face iarăşi albă! Dacă nu vrei, 
te rog 
să mă duci înapoi de unde m-ai luat. 

Neavând încotro, porunci să taie 
peştele, să-l frigă şi să-l aducă la masă. 
Când se ospătau amândoi, arăpoaica 
arunca în foc oasele ce rămâneau, iar 
prinţul le arunca pe fereastră în grădină. 

După ce au isprăvit masa, mâhnit, 
seînapoie în odaia lui. A doua zi, pe când 
şedea amărât şi cu lacrimile în ochi, veni 
grădinarul şi-i zise: 

- Măria-ta, poftim jos în grădină, să 
vezi (0) 
minune! Peste noapte a răsărit un pom 
încărcat 
cu lămâi şi flori. Vino să vezi ciudățenia! 

Prinţul îndrăgi lămâiul de cum îl văzu. 
Atunci arăpoaica puse să-l taie şi pe acesta. 
Prinţul n-avu încotro şi îi îndeplini 
dorinţa. 

în vremea aceea, trăia un tată cu fiul 
său, tare săraci. într-o zi, fiul îşi văzu tatăl 
întristat şi-l întrebă ce are. 

- Ce să am, fiule, iacă mă dusei la 
palat după apă şi găsii acolo un trunchi de 
lemn: l-am luat cu mine, acasă. Dar 
trunchiul acesta e viu şi vorbeşte. 

- Cum poate vorbi? Un lemn nu 
vorbeşte niciodată, vino-ţi în fire, tată! 

- Haide, ia toporul şi tu şi dă într- 
însul, dar uşurel, să vezi că are să 
vorbească. 

Când vru băiatul să dea cu toporul, 
auzi acelaşi glas: 


- Bate sus, bate jos Dar 
la mijloc nu lovi, Că-i o 

fată şi o doare, Când de 
moarte o vei lovi! 


De la întâia lovitură de topor sări din 
trunchi o fată frumoasă, care le vorbi: 

- Nu vă temeti, că voi o să aveţi mare 
noroc cu mine, ci faceţi-mi rost de nişte 
haine, să mă îmbrac, şi de o năframă albă, 
aţă de mătase şi fir de aur, ca s-o brodez şi 
apoi s-o duceţi prinţului, care vă va dărui 
mulţi galbeni. 

Băiatul dete fuga de cumpără o 
năframă albă, mătase şi fir şi tot ce a 
trebuit fetei. Atunci ea începu a broda în 
slove toată povestea ei, cum de s-a făcut 
mreană, apoi lămâi, şi cum de-a ajuns în 
casa lemnarului. După ce a împăturit 
bine năframa, o dete băiatului s-o ducă 
prinţului şi să-i aducă răspuns. 

Merse băiatul la palat, cerând să fie 
primit de prinţ, că are pentru dânsul o 
veste. Când se înfăţişă dinaintea lui, îi 
dete năframa. El o luă în 

mână, o desfăcu şi ce să vadă? Slove din 
care citi toată povestea, toate păţaniile 
fetei măiestre. 

- Şi unde e acea fată, care te-a 
trimis cu 
năframa? 

-în casa noastră. 

Fără să piardă vremea, îi strecură 
băiatului un pumn de galbeni şi-i zise: 

-Vino cu mine să mergem într-acolo. 

Când prințul sosi la locuința 
lemnarului şi văzu pe logodnica lui, se 
îmbrăţişară şi plânseră de bucurie. Apoi el 
o rugă să-l aştepte acolo până se va 
descotorosi de blestemata de arăpoaică şi 
va veni s-o ia îmbrăcată în rochie de 
mireasă şi s-o ducă la curte într-un rădvan 
de aur. 

Când se întoarse prinţul valvârtej la 
palat şi sui în odaie, turbat de mânie, 
arăpoaică scrâşni la el: 

- Iar eşti înfuriat? Vai de mine, 


săraca, abia 
începusem să mai pierd din negreală şi 
iată că tu 
vii înfuriat, de schimbi feţe-feţe să mă 
sperii, ca 


să rămân tot cum sunt. 
Prinţul se înfrâna puţin şi-i zise: - 
Ascultă, eu acum am de făcut o 
judecată 

şi am venit aci să mă gândesc ce 

pedeapsă va 

trebui să dau celui vinovat. 

- Spune-mi şi mie despre ce e vorba, că 
tatăl meu a fost împărat peste împărăţia 
ielelor şi pot să-ţi dau un sfat. 
- Au fost o pereche de oameni, 
bărbat şi femeie, care se iubeau foarte 
mult, dar un ticălos şi-a băgat codiţa între 
ei şi a vrut să-i despartă. Ce pedeapsă 
crezi că i se cuvine? 
- Şi tatăl meu, zise ea, a avut odată 
astfel de judecată. Aveam patru cai 
sălbatici şi el a legat mâinile 
răufăcătorului de doi cai şi picioarele de 
ceilalţi doi. Apoi a dat drumul cailor, care 
au luat câmpii şi l-au făcut praf. 
- Foarte bine, zise prinţul. Atunci să 
primeşti pedeapsa ticăloşiei tale. 
- Ce-am făcut? întrebă arăpoaica. Mă 
înfricoşezi iar, ca să mă faci să mă 
înnegresc şi să mor de mâhnire? 

La vorba asta, el strigă furios: 

- Nememico, nu mai minţi! Eu nu te 


voi lega 
de cai, ci-ţi voi da drumul pe apă, ducă-te 
pe pustii! 


Şi ieşind din cameră, porunci 
slujitorilor s-o ia şi s-o zvârle în vâltoarea 
râului. lar el se aruncă într-o caleaşca 
aurită şi se duse într-un suflet la casa 
lemnarului, de unde îşi luă logodnica şi o 
duse cu alai la curtea împărăției. Aici se făcu 
o nuntă 

mare cum nu s-a mai pomenit, ce ţinu 
săptămâni întregi cu ospeţe şi petreceri, 
nefiind uitaţi nici lemnarul cu fiul său, de 
s-au minunat şi s-au bucurat laolaltă cu 
tot poporul. 


Mutul violonist 


A FOST ODATĂ un pescar nevoiaş, 
care trăia împreună cu femeia lui şi cu 
un băiat cam de zece ani. Ca să-şi 
hrănească pe ai săi, el se ducea zilnic la 
mare, unde pescuia şi, cu peştii ce-i 
prindea, ieşea în piaţă de-i vindea şi astfel 
îşi cârpea zilele. Soţia lui era o femeie 
tare bună şi harmică, dar trăiau în mare 
strâmtorare din cauza sărăciei. 

într-o seară, cum stăteau tustrei 
lângă vatră şi ascultau vâjâitul vântului 
de afară, pescarul se arătă tare 
îngrijorat, spunându-le că ziua următoare 
va fi poate pierdută, căci nu va putea să 
meargă la pescuit pe aşa vreme. Băiatul 
său înţelese grija ce-l frământa şi zise: 

-Tată, ia-mă şi pe mine cu tine pe 
mare, ca să învăţ şi eu să pescuiesc; poate 
oi avea noroc să prind mult peşte. 

Dar tatăl se împotrivi: 

- Ei, fătul meu, n-a sosit încă vremea 


ta; 
acuma trebuie să înveţi carte şi mai 
târziu, când 


vei fi mai mare, am să te iau cu mine. 

Copilul tăcu şi rămase cu sufletul 
mâhnit. îl mai rugă o dată şi încă o dată, 
dar rugămintea îi fu zadarnică. 

Noaptea, pe când părinţii lui 
dormeau, el veghea şi când, pe la 
cântători, pescarul se trezi ca să-şi vadă 
de treburi, băiatul îl simţi şi alergă pe 
furiş la luntrea care era odgonită la mal, 
unde se îndosi. Când pescarul ajunse mai 
departe, spre largul mării, iată că băiatul 
scoase capul din ascunzătoare şi ieşi la 
iveală. Tatăl, la vederea lui, îl certă 
pentru purtarea-i nechibzuită: 

- Vezi, tu nu eşti bun de carte; se 
vede că 
vrei să duci o viaţă chinuită şi plină de 
necazuri, 
ca şi mine. Apucă dar vâsla şi ajută-mă să 
a- 
runc mreaja!, ca să vedem care ţi-e 
norocul. 


1 Mreajă - plasă de pescuit împletită din ochiuri mari de 
sfoară (n. red.). 

Dar băiatul avu mână bună; şi el şi 
bătrânul nu mai putură de bucurie când 
văzură cum se zbăteau în plasa lor 
sumedenie de peşti. Cu această 
neaşteptată agoniseală, se întoarseră cu 
luntrea la țărm. Băiatul, luând coşul cu 
peşte, se duse în oraş şi începu să 
cutreiere străzile, strigând în gura mare: 

- Peşte, peşte proaspăt! 

în câteva ceasuri el vându toţi peştii, 
afară de unul mai mare. Şi cum striga mai 
departe, iată că undeva se deschise o 
fereastră şi-n pervazul ei se ivi o fată: 

- Băiete, băiete! îl chemă ea. 

Micul pescar se întoarse spre cea care-l 

striga. 

- Cum dai peştele? îl întrebă fata. 

- După cum pofteşti, răspunse el. 

- Hai, vino sus, că ne înțelegem noi la 
preţ, spuse ea atunci. 

Când intră băiatul în casă, ce să-i 
vadă ochii? Pe scări erau aşternute 
covoare frumoase, pe pereți se aflau 
oglinzi mari de cristal, iar sus, în tavan, 
atârnau policandre de aur şi alte minu- 
năţii nemaivăzute. Buimăcit şi înmărmurit 
de atâta strălucire, privea în juru-i şi se tot 
minuna de casa boierului, când deodată se 
apropie mândreţea de 

fată şi-i cumpără peştele pe trei galbeni. 
Fericit de aşa câştig nemaipomenit, cobori 
treptele dintr-o săritură şi mai că zbură 
spre casă, aşa de repede ajunse. 

- Ţine, tată, banii câştigaţi din 
vânzarea peştelui. Aceşti trei galbeni mi 
i-a dat o fată tare frumoasă, care mi-a 
spus să-i mai duc şi mâine peşte. 

- la seama, răspunse tatăl său, nu 
cumva să-i fi furat, că nu mai ai zile bune 
cu mine. 

- Jur că nu i-am furat, tată. Dacă vrei, 
mergem împreună la fata aceea să te 
convingi. 

în ziua următoare, tatăl şi fiul iar 
avură noroc la pescuit. Băiatul porni din 
nou pe străzi, să vândă peştele. Când 
ajunse în dreptul casei boiereşti şi strigă: 
„Peşte, peşte!", frumoasa fată, 
recunoscând glasul micului pescar, îl 
chemă la ea, îi cumpără doi peşti şi îi 
dădu cinci galbeni. Bucuros, el o zbughi 
iute acasă şi îi zise tatălui său: 

- Uite, tată, fata aceea frumoasă mi- 
a dat 
acuma cinci galbeni. 

Nu-i căzu bine bătrânului cele ce 
auzi şi-i ceru fiului său să-i arate casa 
boierului. Când ajunseră amândoi acolo, 
tatăl zise băiatului: 

- întoarce-te acasă, şi du-te la luntre 
ca s-o 
pregăteşti de pescuit. 

Şi el intră singur ca să vadă pe fată. 
Ea, înştiinţată de asta, pofti pe bătrân în 
odaia ei. Dar pescarul, de ruşine, nu 
cuteză să calce pe covoarele cele 
frumoase. De aceea, se grăbi să-şi scoată 
cizmele şi aşa intră înăuntru. Când, colo, 
ce să vadă? O mandreţe de fată, cum nu 
mai văzuse alta până atunci. 
- Voie bună, fata mea, îi spuse el. 
- Bună să-ţi fie inima, moşule, îi 
răspunse ea zâmbind. 
- Mă rog, cu voia ta, a fost pe aicea un 
băiat care v-a vândut peşte? 
- De ce mă întrebi, moşule? 
- Sunt tatăl băiatului. 
- Dumneata eşti tatăl băiatului care 
mi-a adus ieri şi astăzi peşte? 
- Chiar eu, şi am venit să aflu de nu 
cumva fătul meu a furat de la tine galbenii 
ce mi i-a adus. 
- Eu însămi i-am dat, în schimbul 
peştelui. Stai jos, moşule, să guşti o 
dulceaţă şi o cafea, că aş avea ceva de 
vorbit cu dumneata. 

După ce bătrânul a mâncat dulceaţa 
şi a sorbit cafeaua, fata îi spuse: 

- Ai un copil bun şi isteţ, moşule, şi 
m-am gândit că ar fi bine să mai înveţe 
carte. De aceea, dacă gândeşti la fel, eu l- 
aş ţine pe cheltuiala mea la învăţătură. 
Primeşte o sută de galbeni de la mine şi 
trimite-mi-l mâine de dimineaţă. 
- Cu plecăciune şi multă mulţumire, 
răspunse bătrânul. Dar el nu prea mai vrea 
să înveţe; eu l-am tot îndemnat, dar el ţine 
mai mult să vină cu mine la pescuit. 
- Dacă vrea ori nu vrea să înveţe 
carte, asta mă priveşte pe mine, stărui 
fata. 
- Eu nu ştiu cum să-ţi mulţumesc 
pentru atâta bunătate, însă trebuie să ştii 
că numai pe el îl am. 
- Fii liniştit, moşule, va trăi lângă noi 
ca În sânul lui Avram. 

întorcându-se acasă, pescarul a 
povestit femeii sale tot ce a vorbit cu 
jupâniţa şi, după ce au chibzuit bine, s-au 
înţeles împreună să încredinţeze pe băiat 
în mâinile acelei fete. Băiatul, când află 
vestea, fu nespus de bucuros, gândind că 
avea să şadă într-un palat, să calce pe 
mân-dreţe de covoare, să se întindă pe 
canapele de mătase şi de catifea, să-şi 
vadă obrazul în oglinzi de cristal şi mai 
ales să aibă cu ce să ajute pe 

tatăl şi pe mama lui.Adouazi,îmbrăcându- 
se cu hainele cele mai bune, îşi luă 
rămas bun de la părinţi şi o porni spre 
curtea boierească. 

Când l-a văzut fata, puse de-i pregăti 
o baie şi-l primeni cu haine noi, frumoase, 
apoi îi arătă noua locuinţă. Curând îl 
trimise la cei mai buni dascăli, ca să-l 
înveţe carte şi limbi străine, precum şi la 
un dascăl de muzică, să-i dea lecţii de 
vioară. Băiatul înainta, pe zi ce trecea, cu 
învăţătura şi toți se mirau de 
deşteptăciunea lui. Şi numai după trei ani 
învăţă tot ce trebuie să înveţe cineva ca să 
treacă drept învăţat. între timp se făcuse 
un tânăr chipeş şi frumos ca nimeni altul. 

Fata, pe care a avut noroc s-o 
întâlnească, era singură la părinţi, tatăl ei 
fiind cel mai bogat om din ţinutul acela. 
între alte bogății, avea şi vreo zece corăbii, 
cu care călătorea aşa departe, că abia se 
întorcea la doi, trei ani o dată şi atunci 
era întâmpinat cu mare alai de către toţi 
oamenii, mai săraci ori mai bogaţi, căci 
toţi îl iubeau ca pe un părinte al lor, de 
bun şi milostiv ce se arăta. 

Tocmai trecuseră trei ani de la 
plecarea lui şi lumea îl aştepta să se 
întoarcă din călătoriile sale şi se 
pregătea să-i facă o primire cu mare 
cinste. 

Tot atunci se întâmplă să se întoarcă 
şi băiatul de la învăţătură. Fata îl chemă 
îndată la ea şi-i spuse: 

-în curând are să vină tatăl meu. Aş 
vrea să spui oamenilor de pe aici că ai 
venit din altă ţară, că eşti un prinţ străin, 
dar ţi-a plăcut cetatea noastră, şi că te-ai 
hotărât să zideşti un palat în dreptul 
casei noastre. Apoi vom vedea ce are să 
se mai întâmple. 

Spunând acestea, fata îi dădu o pungă 
mare de galbeni, să aibă de cheltuială, şi 
băiatul se făcu nevăzut. 

Peste un timp, înapoindu-se, cumpără 
un loc peste drum de curtea boierească, 
puse oameni să-i construiască un palat 
mare, spunându-le că el este un prinţ 
străin, care a rămas prin partea locului 
fiindcă i-a plăcut foarte mult să se aşeze 
în această ţară. 

Nu trecu multă vreme după aceea şi 
sosi tatăl fetei, cu cele zece corăbii 
încărcate cu mărfuri şi lucruri scumpe. 
Toţi, cu mic cu mare, s-au repezit spre 
țărm şi l-au întâmpinat ca pe un împărat, 
cu mare bucurie. 

Numai cel ce trecea drept prinţ 
străin s-a ţinut de o parte. 

A doua zi, ieşind în cerdacul casei 
sale, domnul cel bogat văzu peste drum 
măreţul palat, întrebând pe soţia lui al cui 
este, ea îi răspunse: 

- Nu ştiu, dragul meu, ce să-ţi spun. 
De curând a venit aici un frumos prinţ, 
care a zidit acest palat. Mie, să-ţi spun 
drept, tare mi-a plăcut şi socot că ar fi 
bine să ni-l facem ginere. 

- Gândul acesta nu e rău, dar trebuie 
să-l cunoaştem mai de aproape, să vedem 
dacă e vrednic de noi. 

Tatăl fetei, vrând să afle mai multe 
despre acest prinţ străin, se ducea mereu 
la cafenea. Toți îl salutau ridicându-se în 
picioare, numai băiatul nu se mişca de la 
locul său. Totuşi, prin mijlocirea unor 
oameni de seamă, tatăl fetei reuşi să-l 
cunoască şi în curând se împrieteniră, 
rămânând foarte încântați unul de altul. 

Când domnul cel bogat se duse voios 
acasă şi dete cu ochii de nevastă-sa, îi 
cuvântă astfel: 

- Nevastă, ai avut dreptate, acest 
tânăr e o 
comoară de om şi mâine am de gând să-l 
poftesc 
la masă şi să-i arăt dorința noastră de a-l 
avea 
ginere. 

Fiind chemat la curtea boierească, 
băiatul veni la ceasul cuvenit, dar se 
prefăcu că n-o 

cunoaşte deloc pe fata lor. După ce 
statură mai mult de vorbă, în cele din 
urmă tatăl fetei cuvântă: 

- Noi, dragul meu, te-am chemat să- 


ţi 

spunem că ţinem la tine şi te-am ales din 
par- 

te-ne ca să fii feciorul nostru; noi nu 
avem alţi 
copii, ci numai o singură fiică, şi dorim 
pentru ea 
un om cumsecade, ca s-o vedem bine 
aşezată la 


casa ei, să ne bucurăm şi noi de fericirea 
ei. 

învăţat mai dinainte de fată cum să se 
poarte şi cum să vorbească cu părinţii ei, 
el răspunse: 

- Vă rog să mă iertaţi, dar eu nu pot 
face nimic fără învoirea părinţilor mei. 
Am să le scriu şi, dacă ei se vor învoi, sunt 
gata să rămân mai departe aici şi să iau 
pe fiica voastră de soţie, căci este 
neîntrecut de bună şi frumoasă. 

- Bine, fătul meu, să le scrii şi poate să 
fie cu noroc. 

După masă, mulţumind frumos pentru 
cinstea ce i se făcuse, băiatul plecă înapoi 
acasă. Adoua zi chemă un slujitor de 
încredere şi-i porunci: 

- la un cal sprinten, ţine aceste 


scrisori şi 
aşterne-te drumului, umblă ori încotro vrei 
şi să te 
înapoiezi numai peste o lună. La 
întoarcere, când 
te va întreba cineva de unde vii, să spui că ai 
fost la 


tatăl prinţului tău. 

Slujitorul încalecă îndată pe un cal 
şoiman şi plecă încotro văzu cu ochii. 

După ce trecu aproape o lună, tatăl 
fetei, ieşind ca de obicei în cerdac, văzu 
un călăreț venind în goana calului, 
oprindu-se la poarta casei tânărului prinţ 
şi  înmânându-i acestuia un plic 
voluminos. Băiatul luă una dintre scrisori 
în mână şi o citi. Ispitit, tatăl fetei dădu 
fuga la el, între-bându-l de răspuns. 
-Am primit multe scrisori, de la prieteni 
şi de la rubedenii, şi toţi îşi arată părerea 
de rău pentru înstrăinarea mea, dar 
părinţii, în bunătatea lor, se învoiesc şi îmi 
dau binecuvântarea, rugân-du-mă să nu-i 
uit, să mă duc să stau şi pe la ei. Tatăl 
fetei şi toată familia erau în culmea 
bucuriei.  Grăbiră pregătirile pentru 
nuntă, chemară lăutari şi puseră să dea 
cep la butoaiele cu vin, spre a se înveseli 
toţi nuntaşii. Au venit oameni până şi din 
împrejurimi, ca să fie de faţă la această 
petrecere şi să vadă tânăra pereche 
despre a cărei frumuseţe mersese vestea 
pretutindeni. Toate corăbiile, care se 
aflau ancorate în port, au fost împodobite 
ca de sărbătoare, cu flamuri, şi tunurile 
bubuiau de zguduiau pământul. 

Sosi şi ceasul cununiei. Lume 
nenumărată se  strânsese în jurul 
palatului ca din basme, luminat din toate 
părţile, şi toţi erau îmbrăcaţi în haine 
noi, ca de sărbătoare. lar pe mireasă, 
îmbrăcată în alb, purtând o trenă toată 
cu flori cusute în argint, o urmau 
douăsprezece fete, care aveau coroniţe de 
argint pe cap. 

Când petrecerea şi jocul erau în toi, 
se apropie de mireasă cea mai bună 
prietenă a ei, căreia ea i se destăinuia 
fără teamă, şi-i zise: 

- Vezi cum un băiat de pescar se 
însoară cu o fată de domn! 

Din nenorocire, băiatul auzi aceste 
vorbe şi se întrista în sufletul său. Cum 
plecară oaspeţii, chipurile că merge să-şi 
schimbe hainele, se furişă în cămăruţa 
unde îşi lepădase hainele de pescar, le 
îmbrăcă şi o luă tiptil spre țărm, fără a fi 
recunoscut de nimeni. 

Era o vreme caldă, de vară. Stelele 
străluceau pe cer, noaptea era plăcută şi 
răcoroasă. 

Tocmai când a ajuns pe malul mării, 
o corabie sta gata de plecare spre altă 
ţară. El făcu semn luntraşilor, să-l ia şi pe 
el. Dar ei, fiind ocupați cu dezlegarea 
odgoanelor, nu voiau să-l mai ia, ca să nu 
întârzie plecarea. Dar unul dintre 

ei îl înştiinţa pe căpitanul corăbiei. 
Căpitanul se ivi îndată pe punte şi strigă: 

- Lăsaţi-l să vină, şi haideţi, nu mai 
pierdeţi vremea! 

Băiatul urcă pe corabie. Marinarii 
ridicară ancora,  întinseră pânzele, 
corabia se puse în mişcare şi porniră 
spre larg. 

După o călătorie de mai multe zile, 
sosind la un liman, băiatul cobori şi, 
mergând în neştire în cetatea aceea, dete 
de o piaţă mare. Se opri în faţa unei 
prăvălii, unde un harap  împletea 
zimbiluri!. Băiatul căută prin semne să-l 
facă pe harap să priceapă că el îi cere să- 
l primească ucenic la dânsul, spre a-şi 
agonisi hrana. 

Harapul, fiind om bun şi milos, l-a 
primit şi a început să-l înveţe a împleti 
panere din papură. Deştept din fire cum 
era, băiatul deprinse repede meseria şi 
făcea nişte coşuri aşa de bine lucrate, de 
întrecea chiar pe meşterul său. 

Veneau muşterii de pretutindeni să 
cumpere marfă din dugheana harapului. 

Nu trecu mult şi el se îmbogăţi prin 
sâr-guinţa ucenicului său. 


1 Zimbil - coş împletit din papură sau din rogoz (n. 
red.). 

- Dumnezeu mi l-a trimis pe mut, se 
lăuda 
harapul către cunoscuţii lui. 

Se vede că supărarea îl făcuse pe 
băiat să nu mai scoată o vorbă. Atâta 
începu să-l iubească harapul, că îi 
cumpără haine noi, de-l îmbrăcă frumos, 
şi împărțea bucatele cu el la masă. 

într-una din zile, băiatul ceru, tot prin 
semne, să-i aducă o vioară. Când a auzit 
meşterul că mutul îi cere o vioară, să 
cânte cu ea, ca să nu-i strice pofta, îi 
cumpără o vioară mai proastă. Cum o 
văzu, mutul o şi azvârli cu dispreţ cât 
colo şi îi dete a înţelege că trebuie să se 
ducă singur să-şi aleagă una. 

- Haide, mutuie, îi zise harapul, să 
mergem, 
să-ţi alegi tu singur o vioară cum îţi 
place. 

Când au intrat în dugheana cu viori, 
băiatul se uită în dreapta şi în stânga şi 
într-un colţ zări o vioară de mare preţ şi 
rămase cu ochii la ea. Se miră şi 
negustorul că mutul şi-a ales vioara numai 
cu ochiir 

- Să vedem acum dacă ştie să şi 

cânte. 

Când mutul trase din arcuş şi 

începu să 
cânte, negustorul şi meşterul harap 
rămaseră uimiți, îndată vioara a fost 
cumpărată pe prețul cerut de negustor şi 
ei se întoarseră la prăvălia lor. 

în toate serile, băiatul cânta şi 
lumea se strângea droaie în faţa 
dughenei, ca să asculte cântecul 
fermecător al viorii lui. Cum înceta bă- 
iatul să cânte, fiecare din cei ce ascultau 
muzica aceea suavă cumpăra câte un 
paner. 

Din zi în zi se lăţea vestea despre 
cântăreţul mut, aşa că în curând zvonul 
ajunse şi la urechile împăratului acelui 
ţinut. 

într-o zi, se înfăţişă un om la curte şi 
zise împăratului: 

- Măria-ta, s-a pripăşit la noi un mut, 


care 
cântă la vioară aşa de minunat, că mişcă 
până şi 


pietrele şi îmblânzeşte până şi fiarele! 

Auzind una ca asta, împăratul 
porunci să i se aducă numaidecât acel 
cântăreţ mut. De la întâia atingere de 
arcuş, împăratul fu cucerit de o aşa 
cântare măiastră. De aceea îl şi luă la 
curte şi chemă tot felul de vraci spre a-i 
tâlcui dacă muţenia lui e din născare şi 
dacă are leac. 

- Cum se poate, măria-ta, un mut din 


năs 
care să fi învăţat cântări aşa de frumoase 
şi să le 


cânte cu aşa măiestrie? spuneau oamenii. 

Atunci împăratul a dat sfoara în ţară 
prin crainici, că aceluia care va vindeca 
pe mut îi va hărăzi jumătate de împărăție, 
altminteri îi va reteza 

capul. Au ieşit crainici în toate părţile 
lumii şi au vestit porunca împăratului. 
Mulţi vraci şi vrăjitori s-au înfăţişat, dar 
nici unul nu s-a găsit în stare să vindece 
pe mut, şi aşa pe rând îşi pierdeau capul. 

în vremea asta, mireasa părăsită 
aştepta în zadar să se întoarcă mirele ei. L- 
a căutat în toate părţile, dar nicăieri n-a 
dat de el. Bietei fete îi venea să moară de 
necaz: a cernit tot palatul cu perdele, s-a 
îmbrăcat şi ea toată în negru, dar tot nu-şi 
pierduse nădejdea că-l va găsi vreodată.l-a 
venit într-o doară gândul să dureze o 
fântână de marmură cu cinci şanţuri spre 
ţărmul mării şi să pună în fruntea ei 
chipul cioplit al băiatului,  înfăţişat 
întocmai aşa cum cânta el din vioară. 
Aşeză doi păzitori de o parte şi alta, ca să 
asculte zi şi noapte orice s-ar spune despre 
iubitul ei. 

într-o zi, către seară, doi oameni de 
pe o corabie au ieşit să ia apă de la 
fântână. Pe când unul umplea vasul, 
celălalt se uita mirat la chipul de 
marmură al cântăreţului. 
- la vino şi vezi, frăţioare, zise 
acesta din urmă, nu seamănă acest chip 
cu mutul văzut de noi în prăvălia 
harapului? 
- E leit el, răspunse cel dintâi. 

Cum vorbeau aşa, paznicii pun într-o 
clipă mâna pe ei, să-i ducă la stăpâna lor. 

- Nu vă  temeţi, căci numai o 
întrebare are 
să vă facă şi apoi o să vă dea drumul. 

Aduşi în faţa fetei, ea numaidecât îi 

iscodi: 

- Oameni buni, unde aţi văzut voi pe 
acela 
care seamănă cu chipul de marmură de 
la 
fântână? 

Dânşii îi mărturisiră tot ce ştiau 
despre mut, cum a fost chemat la curte şi 
cum împăratul, care îl iubeşte mult şi 
doreşte vindecarea lui, a trimis în mai 
multe rânduri crainici spre a da veşti în 
toate părţile că aceluia care îl va 
însănătoşi, îi va dărui jumătate din 
împărăție, iar de nu, unde îi stau 
picioarele, îi va sta capul. Mulţumindu-le 
pentru ştirile aduse, de bucurie, ea le-a 
făcut câte un dar şi ei au plecat la 
corabie. 

Fata nu-şi mai pierdu vremea, se 
dezbrăcă de rochia neagră şi îmbrăcă 
haine bărbăteşti, puse ochelari la ochi şi 
o pălărie neagră, îşi luă un toiag, se făcu 
vraci mare şi călători pe mare până în 
ţara unde se afla mutul. 

îndată după sosire, vesti printr-un 
crainic că a venit un nou vraci în stare să 
vindece un mut din născare. Adusă în faţa 
împăratului, ea îi zise: 

- Măria-ta, eu sunt un mare meşter 
în vindecarea muţilor. Dacă în patruzeci de 
zile nu-l voi face sănătos pe mutul măriei- 
tale, îmi dau capul. 

- Nu ţi-e milă de tinereţea ta? 
întrebă împăratul. 

-îmi cunosc meşteşugul şi nu mă 
tem, dar cer o învoială: o locuinţă unde să 
nu intre nimeni, decât eu şi mutul. 

- la seama bine, că nu pot să te cruţ 
de 
pedeapsă, încheie împăratul. 

După ce se întâlniră laolaltă, vraciul 
nostru, rămânând singur numai cu mutul, 
scoase hainele bărbăteşti şi le îmbrăcă pe 
cele de mireasă ce şi le adusese cu ea şi 
începu să se roage de băiat şi să plângă 
dinaintea lui: 

- Nu ţi-e milă de mine, nu sunt eu 
mireasa 
ta? Nu sunt eu cea care te-am iubit de 
când erai 
un copilandru şi ţi-am făcut atâta bine? 

La fiecare întrebare, el rămânea tot 
mut. Ba se prefăcea că nici măcar n-o 
cunoaşte, ba făcea tot felul de semne, ca 
să arate că nu înţelege nimic din vorbele 
ei. 

Aşa trecură treizeci şi nouă de zile şi 
iată că, nici când se luminase în a 
patruzecea zi, băiatul 

nu voia să deschidă gura şi stătea mut. 
Fata îl crezu şi zise: 

- De ce să mai trăiesc dacă nu am 
putut să-l 
vindec?! 

îşi aruncă pe foc rochia de mireasă 
şi îmbrăcă haine bărbăteşti, îl sărută pe 
băiat, plânse şi se vaită până nu mai putu, 
gândind că i s-a apropiat ceasul din urmă. 
Au venit păzitorii de la palat să vadă dacă 
mutul a vorbit. Domnița le spuse s-o ia şi 
s-o ducă la locul de osândă, că nu l-a putut 
tămădui. Atunci au pus-o în caleaşca, s-o 
ducă afară din oraş. Mutul făcu semne 
deznădăjduite să-l suie şi pe el, dar 
oamenii, după porunca împăratului, nu 
putură să-l ia cu dânşii. 

Venise lume peste lume să plângă pe 
tânărul vraci. Când sosi ceasul să-şi ia 
pedeapsa, veni şi mutul în fuga mare 
strigând: 

- Stati! 

Toată lumea rămase încremenită 
auzind că mutul a glăsuit. O tăcere de 
mormânt îi cuprinse pe toţi, aşteptând să 
vadă ce are de vorbit  mutul. 
Descleştându-şi gura, băiatul zise miresei 
sale: 

- Fiul unui pescar nu se cuvenea să 


se 
însoare cu fata unui domn, dar iată că 
acum un 


fiu de pescar scapă de la moarte o fată de 
domn. 

Apoi o îmbrăţişa şi amândoi plânseră 
de mare fericire şi porniră către palat. Aci 
povestiră împăratului toată viaţa lor, de 
cum se cunoscură până în ultima clipă. 
împăratul se arătă deplin mulţumit şi, 
binevoitor, le-a dăruit jumătate din ţara lui 
şi i-a înfiat, că tot n-avea moştenitori. Au 
chemat şi pe părinţii lor şi au îmbrăcat pe 
fată într-un nou veşmânt de mireasă şi 
mai frumos şi au făcut o petrecere din 
cele mai mari. 

Dar nici eu n-am fost acolo, nici voi 
n-o să mă credeţi. 

După cum am auzit-o, aşa v-am 

povestit-o. 


Zâna apelor 


A FOST ODATĂ un fecior de împărat, 
care nu voia în ruptul capului să se 
însoare. împărăteasa, mama lui, de teamă 
că el va încărunţi şi că nu va lăsa în 
rândul lumii un moştenitor din osul lor, îi 
aducea mereu prințese, dar el nici nu 
ridica ochii la vreuna din ele. 

în împărăţia vecină erau trei surori, 
care de care mai frumoase; împărăteasa 
se întreba dacă nu cumva fiul ei iubeşte 
pe vreuna din ele şi nu vrea să-i 
destăinuie, şi atunci pofti pe cea mai 
mare să vină la ei, la palat. 

Cum veni fata, ea o sărută pe frunte, 
o luă de mână şi o însoţi până în odaia 
fiului ei şi-i zise: 

- Te-am adus aci, draga mea, voind a 


mă 
încredința de nu cumva fiul meu te 
iubeşte. Dacă 


va fi adevărat, să ştii că te voi face 
mireasa lui. 

Seara, când se întoarse prinţul şi 
intră în odaie, şezu pe scaun şi începu să 
citească şi să scrie, fără să se uite 
împrejur; iar fata aşteptă ce aşteptă, până 
o fură somnul şi adormi pe canapea. 

Dimineaţa, când se duse împărăteasa 
să-i vadă, o găsi singură. 

- De cum a venit prinţul, îi spuse ea, 


nici nu 
s-a uitat la mine, ci mereu a scris şi a citit, 
apoi a 


ieşit din odaie fără să-mi zică o vorbă. 

împărăteasa îi mulţumi, dăruindu-i 
un frumos inel şi o rugă să-i trimită pe 
sora ei mijlocie. 

Sosind acasă, fata povesti cele 
întâmplate; sora cealaltă se găti şi plecă şi 
ea să-şi încerce norocul. împărăteasa o 
primi tot aşa de bine şi după ce o însoţi 
până în odaia fiului ei, îi zise: 

- Dacă prinţul te iubeşte cu adevărat, 
te voi 
face mireasa lui. 

Pe înserate, prințul se întoarse acasă, 
se a-şeză pe scaun şi, fără să-i arunce 
măcar o privire, începu să citească şi să 
scrie, după obiceiul lui; când termină ce- 
avea de scris, plecă în grabă. Ca şi sora 
ei, fata adormi pe canapea. 

Dimineaţa, veni împărăteasa să vadă 
ce au vorbit împreună, dar fata îi spuse 
că nici măcar n-a vrut să se uite la ea. 

împărăteasa îi dărui şi ei un inel şi o 
rugă să-i trimită pe sora cea mai mică. 
Aceasta era cea mai deşteaptă, dar şi cea 
«mai frumoasă dintre ele. Când sosi la 
palat, împărăteasa o găti cu podoabe de 
ale ei şi o iasă să-l aştepte pe prinţ. Dar 
înainte de a intra în odaia acestuia, fata 
văzu o colivie cu o pasăre şi o luă cu ea 
înăuntru. 

Prinţul, cum veni, se aşeză la masă 
şi se puse pe scris şi pe citit, cu ochii 
aţintiţi în carte. 

Dacă văzu şi văzu că prinţul nu se 
uită la ea, fata începu a cuvânta păsării: 

- Bună seara, puică, nu-mi ciripeşti? 
Măcar 
tu, colivie, şi tu, sfeşnice, nu-mi vorbiţi? 

Atunci prinţul descleştă gura: 

- Şandanum, şandanusum! 

- Buiurum, şandanum! răspunse ea, 


dar, de 
sfială, nu mai scoase o vorbă; iar el, 
isprăvind cu 
scrisul, o şterse. 

Dimineaţa, când o întrebă 


împărăteasa de purtarea prinţului, fata îi 
răspunse: 

-Cum a intrat prințul, mi-a poftit bună 

seara! 

Atunci împărăteasa o rugă să mai 
rămână o zi. Seara, fata vorbi iar cu 
pasărea şi cu sfeşnicul, iar prinţul 
răspunse iar păsării şi sfeşnicului. 

Surorile o aşteptară să se întoarcă 
acasă, dar ea nevenind, ele merseră la 
palat, unde o găsiră veselă în compania 
fetelor de la curte şi a împărătesei. Când 
o întrebară de ce nu vine acasă, ea le 
dădu de înţeles că nu o lasă împărăteasa 
să plece de acolo. 

- Cum, ţi-a vorbit prinţul? 
- Da, am vorbit cu el de mai multe 
ori. 

Şi surorile ei pe dată se învineţiră de 
ciudă şi se înapoiară acasă. Cum ieşiră 
din palat, se mângâiară între ele: 

-Vezi, soră, nu e adevărat că a vorbit 
prinţul, dar îi place ei să stea la palat şi 
ne minte. 

- Ştii ce să facem? Să-i aducem 
mărgă 
ritarul ce-l are de vânzare giuvaergiul, să 
vedem 
dacă i-l va cumpăra prinţui. 

A doua zi, luând mărgăritarul de la 
giuvaergiu, se duseră iară la curte şi o 
întrebară pe sora lor dacă poate să se 
roage de prinţ să i-l cumpere. Ea le ceru 
să aştepte răspunsul pe a doua zi. Atunci 
surorile ei lăsară acolo mărgăritarul şi 
plecară către casă. Mergând pe drum, 
vorbeau între ele: 

- Să vedem ce are să se facă şi cine 
are 
să-i cumpere piatra scumpă. 

La venirea prinţului, fata îl 

întâmpină: 

- Şandanum, şandanusum. Şi el, la 
fel: 

- Buiurum, şandanum. 

- Surorile mele mi-au adus acest 
mărgăritar, să-l cumpăr; pot să-l iau sau 
nu? 

- Şandanum,  şandanusum, draga 
mea pasăre, iată cheile de la dulap, 
galbenii sunt în sertar, descuie şi ia ce 
vrei. 

Dimineaţa, ea împărtăşi împărătesei 
că fiul ei i-a dat bani să cumpere ce vrea. 
Atunci împărăteasa, de bucurie, o 
îmbrăţişa ca pe copila ei. 

Când veniră surorile la curte, ea le 
întrebă cât costă mărgăritarul, îl plăti şi-l 
opri la ea. Atunci ele se înveninară şi mai 
tare, dar tot nu voiră să creadă că prinţul 
a vorbit cu dânsa. 

- Să n-o crezi, soră, spuse una dintre 
ele, doar ştim noi că e o mincinoasă. 
împărăteasa i-a dăruit mărgăritarul. 

- Să-i aducem acum o pereche de 
brățări, să vedem, o să le cumpere şi pe 
astea? propuse cealaltă. 

în cealaltă zi veniră la sora lor cu o 
pereche de brățări de la giuvaergiu; iar 
dânsa îl rugă pe prinţ să-i cumpere şi 
brăţările. Când veniră din nou după bani, 
îi spuseră: 

-Tu eşti acum împărăteasa; nu ne 
chemi la masă, să vorbim şi noi cu 
cumnatul nostru? 

Ea le răspunse: 

- Să-i vorbesc deseară şi, dacă el va 
în 
cuviinţa, o voi face cu plăcere. 

Apoi se închise în cămara ei şi se 
puse pe plâns: „Ce să mă fac acum? 
Surorile mele caută numaidecât să-mi facă 
rău şi nu ştiu cum să scap de ele". 

Seara, când prinţul se întoarse acasă 
şi începu să scrie ca de obicei, ea începu a 
plânge şi a se văicări, de nu mai putea să 
se ţină pe picioare. 

- Şandanum, şandanusum, zise ea. 

- Buiurum, şandanum, ce ai, pasărea 
mea, sfeşnicul meu, de plângi? o întrebă 
prinţul. 

- Surorile mele doresc să le chem la o 
cină, 
iar eu nu pot să le fac pe voie; de aceea 
mi-am 
pierdut firea. 

El însă o domoli, grăind: 

- Dragă pasăre, dragul meu sfeşnic, 


bu 
cătarii sunt jos, gâşte, rațe, găini câte 
vrei, pune 


să le taie şi ospătează-le pe surorile tale. 

Şi ea se duse la împărăteasă şi-i 

spuse: 

- Prinţul s-a învoit să le primesc pe 
surorile mele şi mi-a zis să dau poruncă 
bucătarilor ca să întindă o masă, cum ştiu 
ei mai bine. Măria-ta ce crede că pot să 
fac? 

- Dacă prinţul ţi-a spus, aşa să faci; 
cheamă deci oamenii şi pune tu singură la 
cale. 

Fata chemă pe vânători şi-i trimise 
după vânat, apoi pe bucătari şi le dete zor 
să taie gâşte, rațe şi găini şi să le 
pregătească ospăţul. Tânăra fată era aşa 
de bună şi drăguță, încât toţi cei din palat 
o iubeau şi-i făceau pe plac. La urmă, fata 
chemă pe rândaş şi-i spuse şi lui despre 
această cină, dar îi mărturisi că prinţui nu 
va fi de faţă şi-l învăţă ca îndată ce se vor 
aşeza şi-l vor aştepta pe prinţ, ca să 
înceapă ospăţul, el să scoată murgul din 
grajd pe uşa din dos, să-l aducă în curtea 
pietruită şi să-i dea drumul să tropăie 
tare, încât 

tropotul să se audă până înăuntru în 
casă, apoi să trimită la dânsa un argat, 
care să-i spună: „Vino, domniţă afară, că 
prinţul vrea să-ţi spună ceva". 

Aşa şi făcură. Sosi şi ziua când 
surorile trebuiau să ia parte la masă. 
împărăteasa era bucuroasă că după atâta 
amar de vreme va prânzi cu fiul ei, dar 
surorile zâmbeau neîncrezătoare, bănuind 
că toate erau nişte prefăcătorii. Fata se 
ducea din când în când spre fereastră şi se 
făcea că vrea să vadă pricina întârzierii 
dragului ei. Când deodată se auziră 
tropote de cal, ce aleargă în curte. Cele 
două fete se îngălbeniră de spaimă, 
numai cea  mezină se  îmbujora. 
Numaidecât se arătă un argat şi zise: 

- Poftim jos, domniţă, te cheamă 

prinţul. 

Degrabă ea ieşi afară, unde se trase 
într-un loc dosnic şi începu a plânge. Cum 
mergea încoace şi încolo, neştiind încotro s- 
o ia, calcă pe o lespede de marmură, care 
îndată se clinti din loc. Ridică lespedea şi văzu 
o scară. Coborând pe scara aceea, ajunse pe 
un şes foarte întins şi mlăştinos. Acolo 
începu să se plimbe în stânga şi în dreapta, 
până dete de un loc plin de mărăcini şi spini, 
unde găsi pe prinţ dormind şi alături de 
dânsul o zână şi un copilaş. Fata îşi dădu 
imediat seama că descoperise taina 
prinţului. 

Atunci se repezi fără zăbavă înapoi la 
palat şi-i spuse împărătesei că prinţul nu 
poate veni la masă, dar c-a rugat-o să-i 
ducă două marame de mătase, una 
trandafirie şi alta albă, un pieptene de 
argint şi o plăpumioară de mătase pentru 
un copilaş, deoarece născuse femeia unui 
om credincios al său şi vrea să i le dea în 
dar. împărăteasa porunci să i se dea tot ce 
dorise. Fata luă lucrurile şi o încredința că, 
îndată ce va pune darurile în mâna prinţului, 
va veni fuga înapoi la masă. 

Cobori pe scara cea tăinuită, de sub 
piatra mişcătoare, şi încet-încet se 
apropie de zână, îi netezi părul încâlcit 
de spini şi o înveli cu marama cea albă, 
aşternu plapuma de mătase, ridică pe copil 
şi-l puse deasupra, după ce mai întâi îi 
netezi şi lui părul încâlcit de spini, şi-l 
acoperi cu marama cea trandafirie. 

Apoi se sui iară la palat şi se aşeză la 
masă, spre a se opsăta cu surorile şi cu 
împărăteasa. Zâna apelor, căci ea era, 
trezindu-se, se văzu pe sine şi pe pruncul 
de-alături îngrijiţi şi cu maramele cele 
frumoase; uimită, se întoarse şi zise către 
prinţ: 

- Cine a fost fiinţa care a avut grija şi 
bunătatea asta pentru noi? 

El s-a jurat că nu a văzut nici o 


femeie: 
- Tu ştii bine că mi-ai iuat lumina 
ochilor şi 


nu pot vedea o altă femeie afară de tine. 

Şi îi povesti cum în fiecare seară 
aude o femeie stând de vorbă cu pasărea şi 
cu sfeşnicul, dar că n-a putut-o zări cu 
ochii lui. 

Zâna apelor îi dete un talisman şi îi 

grăi: 

-Iţi dau acest talisman ca să-ţi redea 
lumina ochilor, dar te rog să-mi juri că nu 
iei de soţie altă femeie, decât pe aceea 
care ne-a îngrijit pe mine şi pe copil. 

Şi deodată, cum bătu ea din palme, se 
stârni un mare vârtej de ape şi un vânt ca 
acela care luase pe prinţ, într-o zi când 
era la vânătoare, şi ridică şi pe copilaş şi 
spinii şi se făcură nevăzuţi cu zână cu tot. 

Atunci se auzi un glas prin vârtej, 

zicând: 

- Rămâi cu bine! Tu n-ai să mă mai 
vezi, 
nici pe mine, nici pe copilaşul meu! 

Era pe la amurg, şi prinţul, suindu-se 
în odaia sa, găsi pe tânăra fată cufundată 
în jale. El o îmbrăţişa cu drag şi o 
mângâie zicând: 

- Să încetăm de acum cu mâhnirea şi 


nici 
tu să nu destăinui cuiva ce ai văzut, nici 
eu ce 


ştiu. Să uităm şi să ne gândim la viitor. 
Eu sunt 


48 


fericit că m-ai scăpat de vraja zânei. Hai 
să mergem la mama, să-i sărutăm mâna şi 
de mâine să ne pregătim de cununie. 

Se duseră la împărăteasă, îi sărutară 
mâna şi-i cerură binecuvântarea. în ziua 
următoare au început să cânte lăutele şi 
se făcu o nuntă împărătească, la care se 
bucură toată lumea, afară de surorile 
cele haine, care plesneau de necaz că 
sora lor îl făcuse pe prinţ s-o iubească. Şi 
aşa, prin bunătatea şi dragostea «i, 
mezina cea înţeleaptă l-a salvat pe prinţ 
de blestem şi au trăit mulţi ani, fericiţi. 


Lacul vrăjit 


A FOST ODATĂ un împărat care avea 
trei fii. Când au crescut băieţii şi s-au 
făcut mari,  venindu-le vremea de 
însurătoare, bătrânul împărat a adus trei 
arcuri şi trei săgeți, a dat fiecărui fiu câte 
unul, zicându-le să se suie pe acoperişul 
înalt al palatului şi să tragă cât mai 

departe şi în orice loc s-ar opri săgeata, de 
acolo să-şi ia nevasta. 

După ce se urcă pe acoperişul 
palatului, ochi cel mai mare dintre fraţi, iar 
săgeata lui nimeri în curtea unui palat 
măreț. Acolo găsi o fată ne-închipisrit de 
frumoasă, pe care şi-o alese de soţie. Se sui 
şi fratele mijlociu şi ţinti, iar săgeata lui 
căzu peste un conac mare. Şi aci era o 
fată de toată frumuseţea, pe care prinţul 
al doilea şi-o alese de soţie. I^a venit 
rândul fratelui mic, el însă nu se grăbea. 
Dar împăratul, înainte de a le da arcurile 
şi săgețile, le făcuse trei palate deosebite 
de al său, şi le zisese: 

- Dragii mei copii, să vă însuraţi şi 


să vă 
aşezaţi în palatele voastre cu nevestele şi, 
după 


moartea mea, cel care va moşteni tronul să 
treacă 
în locul meu. 

Fraţii mai mari s-au mulţumit şi au 
ascultat sfatul părintesc, cel mic a rămas 
flăcău; el tărăgăna azi-mâine să tragă 
săgeata şi vremea trecea şi-l găsea tot 
nepăsător. 

într-o zi, când toată familia era strânsă 
la masă, împăratul grăi fiului său cel mai 
mic: 

- Fătul meu, dacă vrei să te 
binecuvântez şi să 
mor mulţumit, îndeplineşte-ţi datoria ca şi 
fraţii tăi. 

Prinţul cel mic îi răspunse: 

- Tată, nu vreau să stric voia ta. 
Mâine voi vedea şi eu care mi-e ursita. 

Şi a doua zi, urcându-se pe 
acoperişul palatului, trase din arc şi 
urmări din zbor săgeata până la cădere. 
Se dete jos şi alergă spre locul unde a 
căzut, căută pe ici, pe colo, nu zări nici un 
castel şi nici o colibă, ci un lac mare, în 
care o broască înota cu săgeata în gură. 
Aruncându-se în apă, prinse broasca şi o 
aduse acasă. După ce-i dete drumul în 
odaie, îl cuprinse o jale nespusă neştiind 
ce să spună tatălui său. Alungă toţi 
slujitorii din palat, ca să nu afle lumea şi 
mai ales cumnatele sale, şi să-l 
batjocorească. Nu mai voia să fie 
împreună cu ceilalţi şi-şi mistuia amarul 
cu vânătoarea. 

într-o zi aduse bun vânat şi-l anină 
într-un colţ, după uşă. Apoi gândi în sine 
să se ducă la tatăl său, spre a i se 
destăinui, dar cu rugămintea să nu prindă 
de veste fraţii, fiindcă aşa i-a fost partea 
lui. Se duse deci şi îi povesti tot ce s-a 
petrecut cu săgeata aruncată de el. Taică- 
său se  îndurera foarte de această 
nenorocire a fiului mic, mai ales că tocmai 
pe el îl avea mai drag. îi zise aşadar: 

- Ei, fătul meu, aşa a fost să fie, să 
rămâi burlac. 

Pe când sta de vorbă cu tatăl său, 
broasca rânduia prin casă. leşind din 
ţeastă, îndată se prefăcuse într-o domniţă 
frumoasă, îmbrăcată în rochie albă de 
mătase şi cu mâneci suflecate; se apropie 
apoi de fereastră, bătu din palme şi o 
broscuţă sui scările, se desprinse şi ea din 
ţeastă şi, preschimbându-se într-o tânără 
fată, se apucă de lucru: aprinse focul, găti 
vânatul, jumuli păsările, le  înfrigări, 
ajutată de prinţesă, care puse masa şi 
aşeză mâncările. Cum isprăvi treaba, 
broscuţa intră în ţeastă şi o tuli; broasca 
mare intră şi ea în ţeastă şi se ghemui 
într-un colţ. 

Când veni prinţul, ce să vadă? Toate 
rânduite şi la locul lor, masa pusă, bucatele 
gustoase. „Oare cine să-mi fi făcut toate 
astea?" se întrebă el. Se uită de jur- 
împrejur, dar nu văzu pe nimeni. Se aşeză la 
masă, mancă cu poftă, apoi ridică broasca pe 
masă, punându-i dinainte o farfurie cu 
mâncare şi plecă. 

Când se întoarse acasă, găsi toate la 
locul lor, farfuriile şi toate vasele spălate, fără 
să vadă picior de om. Atunci gândi în sine: 
„Aci e o mare taină; mâine mă voi duce la 
vânătoare şi voi aduce vânat, îl voi anina 
după uşă şi mă voi ascunde". 

Zis şi făcut. Sculându-se cu noaptea în 
cap, porni la vânătoare. Vânând ceva 
păsări, veni cu ele acasă, le spânzură 
după uşă şi, înveşmântat cu alte haine, 
cobori scările, încuie poarta şi apoi intră 
iarăşi în palat pe o portiţă a grădinii. 
Broasca, de cum auzi închizându-se 
poarta, ieşi din ţeastă şi se făcu o domniţă 
frumoasă: 


Că soarele în loc se oprea 
Și luceafărul mai mult 
lucea! 


Cum (0) văzu prințul, din 
ascunzătoare, rămase fermecat de 
frumusețea ei. Şi, ca şi în ziua de mai 
înainte, veni o broscuţă care se pre- 
schimbă şi ea într-o tânără fată. Prinţul le 
văzu pe amândouă trebăluind prin casă. 
Când fură gata, se închise fiecare în 
țeasta ei. 

Prinţul se întoarse tiptil şi intră iar în 
palat, urcându-se spre iatacul său. în 
sufragerie găsi masa întinsă. Se aşeză şi 
ospăta bine, apoi, plimbându-se de-a 
lungul prin odaie, se apropie de broasca 
din colţ, o netezi şi-i zise: 

- Tu eşti şi rămâi a mea, fie ce o fi, 
eu nu mă mai însor. Tu ai prins săgeata. Eu 
nu mai vreau să ştiu de nici o altă soţie. 
încalţe de mi-ai vorbi, 

mi-aş petrece vremea bucuros, şi îndeosebi, 
dacă mi-ai spune cine se furişează pe aici 
şi-mi găteşte aceste bunătăţi. 

Broasca numai pironea ochii asupra 
lui, însă nu glăsuia nimic. 

Nu se ştie cum, dar în cele din urmă 
se zvoni că săgeata micului prinţ căzuse 
într-un lac şi că dăduse de o broască, pe 
care o ţinea acasă. 

într-una din zile, cumnatele i-au zis: 

- N-o aduci la noi şi pe soţia ta s-o 

vedem? 

Şi el, podidindu-l lacrimile, plecă de- 

acolo 
cu inima frântă. Când ajunse acasă, găsi 
masa gata. De astă dată mancă fără chef 
şi, întristat, plecă la culcare. 

A doua zi se ascunse iar şi tocmai 
când broasca vru să bată din palme ca 
să-i vină în ajutor broscuţa-slujnică, el se 
repezi, luă ţeasta şi o azvârli în foc. 
Broasca alergă şi ţipă tare: 

- Mă arde, mă arde! 

Numaidecât prinţul înşfacă ţeasta de 
pe jăratec şi o lepădă într-un vas de aur 
plin cu apă. Apoi căzu la picioarele ei şi o 
rugă să nu se mai închidă în ţeastă. 

- Nu vezi cât sufăr? Nu pot să-mi 
scot faţa 
în lume, să văd cum fraţii mei îşi bat joc de 
mine, 

când tu eşti de o sută de ori mai frumoasă 
decât nevestele lor. 
Atunci ea îşi deschise inima şi-i 
vorbi: 
- Sunt de neam împărătesc şi trăiam 


odată 

bine cu părinţii mei, dar am fost 
blestemaţi de 
un vrăjitor ca împărăţia noastră să se 
scufunde în 
adâncuri de ape, iar noi să fim bătuţi de 
soartă. O 
zână bună m-a încredinţat însă că dacă 
voi găsi 


un suflet bun, care mă va iubi şi nu va 
blestema 

ceasul când mă va întâlni, mă voi face din 
nou 

cum am fost. Am rămas totuşi broască, 


numai ca 
să te pun la încercare. Acum când te cunosc 
şi nu 
mă îndoiesc de tine, doresc să-ţi aduc 
fericire şi 


ţie şi celor din jurul tău. 

Auzind povestea asta, băiatul nu mai 
putea de atâta noroc ce dăduse peste 
dânsul. Domnița îl îndemnă să arunce 
ţeasta într-o fântână, că numai aşa va 
rămâne cum este, pe totdeauna. După ce 
se duse şi lepădă ţeasta în fântână, la 
întoarcere grăi: 

- Să rămânem în palatul meu şi să 
nu 
destăinuim nimănui nimic. 

într-o zi, când se prăznuia ziua de 
naştere a împăratului-tată, fratele cel 
mare vru să cheme familia lor toată la 
masă. Rând pe rând, veniră cu 

toţii şi, când şedeau de vorbă împreună, ei 
începură a-l lua în batjocură pe frăţiorul 
lor. Râdeau şi întrebau: 

- De ce nu-ţi aduci şi tu nevasta, s-o 
vedem 
şi noi şi să petrecem împreună? 

Supărat şi scos din fire, se întoarse 
acasă. Nevasta îl simţi că e întristat şi-l 
întrebă ce are. 

- Ce să am? Fratele mai mare vrea să 
dea o masă de ziua tatălui meu, şi toţi şi- 
au bătut joc de mine, întrebându-mă de 
ce nu o aduc şi pe nevasta mea, la masă. 
- Bine, dacă este vorba aşa, şi tu vrei, 
mergem. Dardu-te mai întâi la lacul de 
unde m-ai luat şi strigă de trei ori: 
„Cairara". Şi îndată ce ai să auzi: 
„Pichichi", să răspunzi: „M-a trimis fiica 
voastră, Ghioace, să-mi daţi o vergea de 
aur şi una de argint, precum şi un ou de 
lebădă şi două de rață!" Tu să le iei şi să 
vii înapoi. 

El ascultă orbeşte de vorba ei şi făcu 
întocmai, aducând vergelele şi ouăie. A 
doua zi, când avea loc ospăţul, domniţa lovi 
o dată pământul cu vergeaua de aur şi 
răsări, cât ai clipi, trei roabe; lovi a doua 
oară şi ieşi o alta, care purta o mulţime de 
haine şi rochii şi tot felul de podoabe de 
diamante şi de aur. 

Se îmbrăcară amândoi numai cu 
haine cusute în fir de aur şi mătase şi se 
împodobiră cu scumpeturi. Când fură 
gata de plecare, ea mai lovi o dată 
pământul cu vergeaua de aur şi răsări o 
caleaşca de aur, trasă de patru cai bălani, 
care aşteptau în curte, izbind din copită 
de scăpărau scântei. 

în vremea asta, cumnatele se 
plimbau încoace şi încolo prin palat, 
râzând şi chicotind: 

- Oare când o să vină broasca? 

Şi cum hohoteau de râs, văzură 
deodată un rădvan strălucitor, cu slujitori 
numai în fireturi, tras de patru cai bălani, 
care se opri la poarta lor. Eie se uitară 
mirate şi-şi frecară ochii spre a se dumeri 
cine coboară şi văzură cum slujitorii iau 
de mână o domniţă frumoasă şi o ajută să 
se dea jos. Se priviră una pe alta 
încremenite; apoi văzură cum coboară şi 
prinţul şi cum bărbaţii lor primesc şi 
însoțesc frumuseţea asta de domniţă pe 
scara palatului şi cum ea merge la socrul 
ei, iar socrul o îmbrăţişează cu lacrimi de 
bucurie. 

Ea îi dărui un ou de lebădă, apoi 
salută pe cumnaţi şi le dădu şi lor câte un 
ou de rață. 

Cumnatele începură să râdă: 

- Ce mai daruri, nişte ouă! 

Domnița, cu zâmbetul pe buze, rugă 
atunci pe socrul ei să spargă oul pe care 
i-l dăruise, împăratul făcu întocmai. Şi ce 
să vadă? O coroană de diamante, care 
strălucea împrăştiind lumini de flăcări. Ea 
o luă şi cu mâna ei o puse pe capul 
împăratului. Cumnaţii, atunci, sparseră şi 
ei ouăle primite în dar şi găsiră în ele 
nişte ceasornice de diamante şi cu lanţuri 
de aur. 

Cine poate povesti veselia ce a 

urmat? 

A fost o sărbătoare cum nu s-a mai 
pomenit, în aceeaşi zi se făcu şi nunta şi 
după aceea au adus zestrea Ghioacei cu 
toate comorile îngropate din lacul 
fermecat şi au tinut-o într-un mare chef şi 
petrecere de s-a dus vestea până departe, 
în toate colţurile împărăției. 


Marama pictată cu păsări 


A FOST ODATĂ un împărat, care avea 
trei fete frumoase ca rupte din soare. într- 
una din zile trebuind să plece la război şi 
gândindu-se la 

soarta fetelor sale, ce aveau să rămână 
singure acasă, le chemă la sine şi le 
împărtăşi această îngrijorare. 

- Să n-ai nici o grijă, tată. Du-te cu 
bine şi să te întorci sănătos! îl liniştiră 
ele. 

- Eu mă duc, e datoria mea şi nu pot 
face altfel. 'Tăria voastră mă înduioşează 
mult şi vreau să vă aduc în schimb un dar 
ce vi se cuvine. 

- Vreau să-mi aduci două brățări de 
aur 
cu diamante, zise cea mare. 

Cea mijlocie îi ceru: 

- Vreau să-mi aduci o salbă de 
mărgăritare. Şi o întrebă pe cea mai mică: 
- Tu ce vrei să-ţi aduc? Fata-i 
răspunse: 

- Eu te rog, dragă tată, să mă laşi să 
mă 
gândesc şi mâine să-ţi dau răspunsul. 

Şi mezina, cum intră în odaie, chemă 
pe doică şi-i ceru sfatul: 

-Tatăl meu vrea să plece cu oastea 
departe; ce dar crezi tu că trebui să-i cer 
să-mi aducă la întoarcere? 

Doica o sfătui: 

- Să-i spui, domniţă, să-ţi aducă o 
maramă 
pictată cu păsări. Dar de o fi cumva să uite 
dorinţa 

ta, să-i spui că asta îi va fi o piază-rea: 
corabia nu-i va merge nici înainte, nici 
înapoi. 

A doua zi, domniţa se duse la tatăl ei 
şi îi grăi: 

- lată, dragă tată, dorinţa îmi este să 
capăt 9) 
maramă pictată cu păsări, numai să nu uiţi 
să mi- 
o aduci, că va fi spre rău: corabia ta nu va 
merge 
nici înainte, nici înapoi. 

împăratul îşi luă rămas-bun de la 
fetele sale şi plecă. Marea bucurie a fost 
că el i-a învins pe vrăjmaşi în război şi se 
grăbi astfel să cumpere cadourile promise 
fetelor şi să se întoarcă acasă. Cumpără 
pentru cea mai mare o pereche de 
brățări cu diamante, pentru cea mijlocie, 
o salbă cu mărgăritare, după cum ceruse, 
iar pentru cea mezină o floare de 
diamante. Apoi se sui în corabie să plece 
acasă, dar corabia nu se urnea din loc, 
nici înainte, nici înapoi. Vai, cum se 
străduiau corăbierii să întindă pânzele pe 
o parte, apoi să le tragă din răsputeri pe 
cealaltă! Corabia nu se urnea defel. 

Un negustor, care se afla pe corabie, 
întrebă pe împărat: 

- Să trăieşti, măria-ta! Nu cumva te-au 
rugat 
de acasă pentru un dar şi ai uitat? 

- Nu-mi aduc aminte de aşa ceva, 
răspunse împăratul. 
- Gândeşte-te mai bine, nu cumva ţi-au 
cerut fetele tale ceva şi ai uitat să 
cumperi? 

- Da, acum îmi aduc aminte. Fiica 


mea 

mezină mi-a cerut să-i aduc o maramă 
pictată cu 
păsări şi, dacă n-o să fac asta, corabia mea 
nu va 


merge nici înainte, nici înapoi. 

- Dacă vrei, măria-ta, mă duc eu s-o 

cumpăr, 

împăratul îi dete încuviințarea, iar el 

ieşi în 
oraş, cumpără marama şi, venind cu ea 
înapoi, corabia începu îndată să alunece 
pe apă, uşoară ca o pasăre în zbor. 

Când tatăl sosi acasă, fata cea mare 
primi brăţările cu diamante, cea mijlocie 
salba de mărgăritare, apoi mezina veni şi 
ea de sărută mâna împăratului şi căpătă şi 
ea floarea de diamante şi marama pictată 
cu păsări. Bucuroasă, mulţumi părintelui 
său. Apoi, chemând pe doică în odaie, fata 
o întrebă: 

- Tata mi-a adus marama cerută, ce 
să 
fac cu ea? 

în odaia domniţei era un luminator. 
Doica se sui cu o scară până sus şi 
deschise geamurile luminatorului, iar în 
locul lor lipi perdele 

de catifea stacojie, după care aşeză un 
vas de aur plin cu apă de trandafiri. Apoi 
zise domniţei: 

- De câte ori ai să moi marama în 


vasul cu 
apă de trandafiri, are să vină un prinţ 
frumos în 
chip de vultur, care domneşte peste 
zburătoare şi 
târâtoare. El îşi va scutura penele în vasul 
cu apă 
de trandafiri şi se va preschimba într-un 
prinţ 

frumos, de care să nu te temi deloc, căci îl 
vei IQa 
de mire. 


După ce doica plecă, domniţa se găti 
şi-şi puse în cap floarea de diamante; luă 
marama, o înmuie în vas şi o întinse. 
îndată se auzi un fâlfâit de aripi şi se văzu 
de după perdeaua de catifea roşie un 
vultur de aur care îşi scutură penele în 
vas şi se făcu un prinţ uimitor de mândru şi 
frumos. El o încercă pe prinţesă: 

- Pentru ce m-ai chemat? 

- Cineva m-a sfătuit să întind 
marama aceasta pictată cu păsări, 
răspunse domniţa, arătându-i-o. 

Atunci el îi vorbi prietenos: 

- Eu sunt împăratul tuturor 
zburătoarelor şi 
târâtoarelor; dacă mă iubeşti, doresc să fii 
soţia 
mea. Teînvoieşti? 

Cu sfială se împotrivi domniţa: 

- Aş vrea din toată inima, dar, 


fiindcă mai 
am două surori mai mari, trebuie să aştept 
ca ele 


să se mărite întâi şi apoi să vie rândul 
meu. 

De la acea întâlnire, domniţa muia 
zilnic marama în apa de trandafiri şi o 
întindea şi împăratul păsărilor venea s-o 
vadă. Aşa de mult se iubeau, că nu puteau 
trăi unul fără altul. Domnița uitase că mai 
avea surori, iar acestea, văzând că ea nu 
se mai arăta, stăteau nedumerite, neştiind 
ce se întâmplă în odaia ei. 

- Oare ce s-a făcut surioara noastră, 
de n-o mai vedem de când tata i-a adus 
marama cu păsări? întrebă cea mijlocie. 

- Eu, spuse cea mai mare, sunt 
înciudată; mă voi duce să iscodesc. 

- Vin şi eu, zise cea mijlocie, ca s-o 
tin de vorbă, s-o descos, iar tu să cauţi 
prin odaia ei, să aflăm ce se petrece, de 
n-o mai vedem. 

Şi ducându-se la ea, sora mijlocie 
începu să-i vorbească, iar cea mare se 
prefăcea că se uită în oglindă şi tot 
privind în dreapta şi în stânga, nu vedea 
nimic; dar cum îşi ridică ochii în sus, zări 
catifeaua roşie şi vasul de aur şi pricepu 
că umblă cineva pe acolo. Amândouă 
începură a se plânge că nu mai sunt 
iubite de 

surioara lor, fiindcă nu mai vine pe la ele. 
însă ea le zise: 

- Să mă iertaţi, că am grijă de lucrul 
meu, dar altă dată am să vin pe la voi. 

- Noi te poftim să iei pa”o la 
plimbarea noastră de după-amiază, stărui 
sora mijlocie. 

- Dacă vii cu noi, o să petrecem 
bine, adaose cealaltă. 

- Fie, am să vin cu voi la plimbare, 
răspunse mezina în cele din urmă. 

Cele două surori mai mari se ridicară 
îndată şi plecară. 

După ce sora cea mare împărtăşi 
celeilalte că descoperise perdelele de 
catifea roşie, în locul luminatorului, 
amândouă voiră să afle ce taină ascunde. 
Se vorbiră ca, odată ieşite din oraş la 
plimbarea de după-amiază, una din ele să 
se prefacă atunci că a uitat cheile de la 
dulap şi, întorcându-se la palat, să intre 
în odaia surorii mici şi să puie geamul la 
luminator. 

Hotărând astfel, au trimis ştire 
mezinei că sunt gata de plecare. Cum 
ieşiră afară din oraş, sora mijlocie zise: 

- Vai, ce-am păţit! Am uitat cheile 
de la 
dulapul tatei şi nu ştiu ce să mă fac, 
poate are 

nevoie de unele lucruri. Aşteptaţi-mă aici, 
că mă duc până acasă şi mă întorc 
numaidecât. 

Şi, încălecând un cal ager, se întoarse 
grabnic la palat. Fugi drept spre odaia cu 
luminator, îi puse geamul şi scoase 
catifeaua. Apoi luă drumul înapoi. Toate 
trei se plimbară ce se plimbară, se opriră 
apoi într-un loc unde luară o gustare, şi 
cântară şi petrecură cu multă veselie. 
Când se înapoiară, se duse fiecare în 
dormitorul ei. 

Cum ajunse în odaie, domniţa cea 
mai tânără udă marama şi o întinse ca de 
obicei spre a veni vulturul. Sosind, el se 
repezi să intre, dar nu putu şi se dădu 
înapoi, apoi iar se repezi şi iar se dădu 
înapoi, iar a treia oară zbură de unde 
venise. Fata, care îl aştepta cu inima 
tremurândă, nu ştia ce s-a întâmplat. Puse 
scara, se urcă la luminator şi ce să vadă? 
Vasul plin cu sânge, iar la geam lipsea 
catifeaua. Numaidecât pricepu totul. 

-Ah! Asta nu poate fi decât isprava 
surorilor mele! 

Chemă doica şi, arătându-i 
nenorocirea întâmplată, adăugă: 

-Vai, doică, ce-am păţit! Surorile mele 
l-au însângerat pe sărmanul prinţ. 

înţeleaptă doică o sfătui să se ducă 
în căutarea lui. îi găsi nişte haine de 
călugăriţă, în cap îi puse o broboadă, ca 
să nu pară tânără, mijlocul i-l legă cu o 
cingătoare înnodată, îi dete şi un toiag şi, 
astfel îmbrăcată, o porni la drum, spre 
împărăţia păsărilor. 

Şi merse şi merse până obosi. 
Mâhnită şi îngrijorată, se rezemă de un 
butuc uscat. Şi cum sta acolo, iată că 
văzu apropiindu-se un şarpe berc, care 
îndată se pitula în acel copac, unde îşi 
avea cuibul. 

- Unde ai fost, mamă, de era să 
murim de foame azi? întrebară puişorii. 

-Am fost, dragii mei, prin beciurile 
palatului şi am auzit strigătele şi vaietele 
dinăuntru, căci împăratul nostru a iubit o 
vicleană de prinţesă străină şi ea l-a 
schilodit. 

-Ah, mamă, de ar şti împăratul, zise 
un pui de şarpe, ar omori pe unul din noi 
şi i-ar lua seul"! cu care, dacă s-ar unge 
în baie, s-ar face şarpe. 

-Taci, copile, să nu te audă cineva, 
să te omoare, îl sfătui şerpoaica. Şedeţi 
cuminţi, că mă duc iar prin beciuri să văd 
ce se mai petrece la palat. 

Cum plecă şerpoaica de acolo, 
călugăriţa omori cu toiagul ei un pui de 
şarpe şi, luându-i seul, plecă mai departe. 
Şi merse cât mai merse, până dete de o 
porumbiţă, care se lăsă iute din zbor şi se 
prelinse într-o scorbură. 

- Unde ai fost, mamă, strigară 
puişorii, că murim de foame! 

- lată, am fost la fereastra de la 
palatul împăratului nostru şi, auzind 
strigătele şi vaietele de acolo, mi s-a rupt 
inima, că domnul nostru trage să moară; 
iubea pe o haină de prinţesă străină, fără 
să fie iubit de dânsa. 

- Ah, mamă, dacă s-ar pricepe 
împăratul să omoare pe unul din noi şi să 
se ungă cu seul în baie, s-ar face pasăre 
şi ar zbura din nou. 

- Taci, prostule, intră înăuntru şi taci, 
să nu te audă cineva şi să te omoare, zise 
porumbiţa şi îşi luă din nou zborul. 

îndată călugăriţa omori un porumbel, 
îi luă seul şi plecă mai departe. 

Cum mergea aşa pe drum, văzu un 
vultur venind de departe şi strecurându-se 
în rămurişul des al unui copac stufos. 

- Unde ai fost, mamă, de ne-ai lăsat 
să 
murim de foame? întrebă unul din pui. 

- Ei, dragii mei, răbdaţi şi voi puţin de 
foame, când împăratul nostru stă să 
moară! 

- Ce are Împăratul nostru? întrebară 
miraţi vulturaşii. 

- lată, el iubea nespus o prințesă rea, 
care l-a schilodit. 

-Ah, mamă dragă, dacă ar şti 
împăratul să omoare pe unul din noi, să-i 
ia seul şi să se ungă în baie cu el, s-ar face 
vultur şi ar zbura. 

- Taci, fiule, să nu te audă cineva şi 


să te 
omoare, zise maică-sa şi plecă iute să 
vadă ce 


face împăratul. 

Cum s-a depărtat vulturul, călugăriţa 
omori un vulturaş cu toiagul ei şi, luându- 
i seul, porni pe drum, apucând-o spre 
palatul unde zăcea împăratul păsărilor. 

Cum se apropie de oraş, începu să 

strige: 

- Leacuri pentru răni şi orice altă 

durere! 

La palat plângeau toţi, căci 
pierduseră nădejdea de a-l mai vedea 
sănătos şi zdravăn. O slujnică auzi pe 
călugăriţă şi-i spuse mamei împăratului, 
care puse de o chemă, deşi se îndoia că-l 
va putea scăpa de la moarte. 

- De unde ştii, măria-ta, câteodată 
capătă 
cineva sănătatea de unde nu se aşteaptă, 
zise 

slujrtoarea, şi chemă pe călugăriţă, care 
imediat urcă în palat. 

Cum văzu pe împărat că zace în pat 
pierit şi slăbit cu totul, domniţa era cât pe- 
aci să leşine, dar îşi tinu firea şi întrebă: 

- Ce au spus vracii despre împărat? 

- Au spus că nu o mai duce mult, că 
nu scapă de la moarte. 

- Lăsaţi-l în seama mea. Cred că îl voi 
putea însănătoşi. 

- După ce atâţia vraci mari n-au 
reuşit să facă nimic, ţi-l lăsăm ţie, să faci 
cum ştii mai bine şi cum te va ajuta 
mintea. 

Ea puse de-i făcu o scaldă bună şi, 
după ce-l spălă cu săpun moale, luă seul de 
şarpe în mâini şi-l unse pe trup, îl înveli 
într-un cerşaf de in alb, îl culcă şi-l păzi 
peste noapte. După această baie bună, 
cum el nu închisese ochii de multe zile, 
dormi adânc. A doua zi, dimineaţa, văzu cu 
mirare pe mamă-sa şi pe călugăriţă lângă 
patul lui. 

- Cum te simţi, fiule? întrebă mama 
sa. 

- Bine, mamă, sunt un şarpe berc şi 
am poftă să umblu. 

De bucurie,  împărăteasa-mamă 
făgădui răsplată bună călugăriţei dacă va 
vindeca pe fiul 

ei. Ea pregăti o nouă baie şi, după ce îl 
spălă cu săpunuri aromate şi îl unse cu 
seul porumbelului, îl înveli în cearşaf de in 
şi îl aşeză în pat. Odihnin-du-se bine 
noaptea toată, a doua zi, dimineaţa, 
mamă-sa îl întrebă: 

- Cum te simţi, fiule? 

- Ca un porumbel, mamă, îmi vine să 
zbor. 

După ce îl hrăni din belşug, 
călugăriţa pregăti iar o baie şi-l spălă 
bine, îl unse cu seu de vulturaş; din nou îl 
înfăşurră în cearşaf de in alb şi-l aşeză în 
aşternut, unde dormi toată noaptea. 

Dimineaţa, când mamă-sa îl întrebă 
iar de sănătate, el răspunse: 

- Sunt un vultur şi aş dori să zbor. 

Apoi întorcându-se spre 
binefăcătoarea lui, zise: 

- Tu ai fost mântuitoarea mea şi m-ai 
tămăduit, ce răsplată doreşti? 

- Eu nu cer nimic; am primit- de la 
mama mea binecuvântarea şi darul să 
vindec pe bolnavi, fără să cer răsplată. 
Numai o dorinţă aş vrea să mi-o 
împlineşti: de vei avea un duşman şi ti-ar 
zice: „în numele celei ce te-a vindecat şi 
pentru cămaşa ta însângerată, să mă 
cruţi", tu să-l ierţi şi să nu-i faci vreun rău. 

împăratul rămase o clipă la îndoială, 
gândin-du-se la domniţa ce socotea că-l 
nenorocise; apoi luându-şi seama că ea nu 
va putea cunoaşte jurământul lui, jură 
călugăriţei că îi va împlini dorinţa, însă ea 
îi mai ceru, drept amintire, inelul lui şi 
cămaşa însângerată. lar mama- 
împărăteasă, văzând frumoasa purtare a 
ei, o îmbrăţişa, mulţu-mindu-i din inimă 
pentru binele făcut şi o umplu .cu daruri. 

După lungul şi obositorul drum de 
peste munţi şi văi, înapoindu-se acasă, 
domniţa noastră scoase ochiul geamului de 
la luminator, puse altă catifea şi turnă apă 
de trandafiri în vasul de aur. Se îmbrăcă 
frumos şi îşi puse inelul împăratului în 
deget şi, luând marama pictată cu păsări, 
o înmuie şi o întinse. 

Vulturul sosi valvârtej, ţinând o sabie 
în gheare şi, scuturându-şi penele în vas, 
se făcu iarăşi om şi zise: 

- încă nu te-ai mulţumit şi m-ai 
chemat să 
mă omori de-a binelea? 

Şi cum ridică sabia asupra ei, domniţa 

strigă: 

- în numele celei ce te-a vindecat şi 
pentru 
cămaşa cea însângerată, să mă cruţi! 

Prinţul se înfurie: 

- Nemernică trebuie să mai fii, de-ai 
aflat chiar şi jurământul meu! 

Atunci, arătându-i inelul, domniţa îi 
mărturisi că ea fusese călugăriţa care-l 
vindecase şi-i povesti cum surorile ei au 
fost cele care au vrut să-i facă de 
petrecanie, cu asta dovedind că nu avea 
nici o vină în păţania lui. 

împăratul păsărilor, auzind acestea, 
nu mai stătu nici o clipă pe gânduri. 

El merse numaidecât la tatăl ei, de-i 
ceru mâna; acesta se bucură de norocul 
mare al fetei sale, de a fi împărăteasă 
peste toate zburătoarele de pe faţa 
pământului. 

Făcură apoi o nuntă împărătească, de 
merse vestea peste hotare. Căci mirele, 
prefăcându-se într-un vultur auriu, o 
prinse pe mireasă şi o duse la palatul lui 
aerian, unde o ţinură tot în petreceri cu 
muzică de tot felul. 

Şi au trăit de atunci într-o fericire 
deplină până la sfârşitul vieţii lor. 


împăratul Somnu 


A FOST ODATĂ un împărat şi o 
împărăteasă, care aveau un fiu tare blând 
şi bun, cu numele de Somnu. Acest prinţ, 
deşi se făcuse mare şi de însurat, nu voia 
în ruptul capului să-şi ia nevastă şi să 
aibă şi el copii. Sărmanii părinţi se 
amarau că nu puteau să-l vadă şi pe el în 
rândul oamenilor şi bănuiau că avea o 
dragoste ascunsă. Au  orânduit doi 
oameni spre a-l pândi în toate plimbările 
lui. 

Nu departe de palat, într-o căscioară, 
locuia o fată nespus de frumoasă, dar 
săracă şi orfană. Şezând la lucru până 
seara târziu, ea cânta, ca să nu o apuce 
somnul şi să nu adoarmă: 


Somnule, bine-ai venit, 
Sezi pe scaun liniştit, 
Până-oi toarce un fuior 
Și-oi cânta un cânt de 
dor Şi trei fuse 
oidepăna, Cu poveşti 
te-oi fermeca Si pe 
urmă om visa, Dulce 
ne-om îmbrăţişa! 


Astfel cânta fata pentru sine în 
fiecare noapte, ca să-şi alunge somnul şi 
urâtul. 

într-una din seri, trecând pe la uşa 
căsuţei, păzitorii puşi de împărăteasă 
spre a urmări pe fiul ei, auzind pe fată 
cântând „Somnule, bine ai venit", se 
duseră la împărăteasă şi-i ziseră: 

- Să trăieşti, măria-ta! în apropiere 


de palat 
locuieşte o fată frumoasă şi cumsecade. 
Nu l-am 
văzut pe prinţ în casa ei, şi totuşi în 
fiecare seară 


o auzim cum îngână: „Somnule, bine ai 
venit". 

împărăteasa,  înciudată, vru să 
meargă să asculte şi ea cântecul fetei. în 
seara următoare, la ceasul obişnuit, se 
duse cu păzitorii şi se opri la fereastra 
căsuţei. împărăteasa auzi cu urechile ei: 
„Somnule, bine ai venit". 

„De bună seamă, îşi zise ea, este fiul 
meu, că doar prin împrejurimi nu mai e 
nimeni cu numele Somnu. Dar cum să şadă 
fiul meu pe un jeţ prost? Să-i trimit două 
jeţuri frumoase!" 

Şi îndată porunci să-i fie duse fetei 
două jeţuri aurite şi un sac de galbeni. 

- Cum, n-o fi vreo greşeală? Mie, unei 
biete fete sărace? 

- Greşeală, negreşeală, fie cum o fi, 
zise atunci o femeie bătrână, care se ivise 
în curtea ei. 

Păstrează bunurile trimise, că nu se 
cuvine să le înapoiezi. 

Atunci fata însărcina pe slujitorii 
împărăteşti să mulţumească împăratului şi 
împărătesei pentru frumoasele daruri. Iar 
bătrâna, care nu era alta decât adevărata 
ursitoare a fetei, îi zise: 

- Draga mea, am să te învăţ eu cum 
să te porţi, că nu ai alt om cu minte ca să- 
ti dea vreun sfat. Dacă va veni cumva 
împărăteasa să te vadă, să-i spui că aştepţi 
un copil. Să-mi asculţi sfatul, că nu te vei 
căi. 

Bătrâna se duse apoi la un tâmplar şi- 
i ceru să-i facă un băieţel cu totul şi cu 
totul din lemn, cu mânuţe şi picioruşe de 
lemn. 

între timp, împărăteasa trecuse pe la 
casa fetei şi, aflând că aşteaptă un copil, 
începu a-i trimite felurite daruri şi 
bunătăţi din belşug. 

La vremea cuvenită, ursitoarea o 
puse pe fată să se culce în pat şi lângă 
dânsa  aşeză şi pruncul de lemn, 
acoperindu-l cu o maramă de mătase. A 
treia zi după asta, sosiră ursitoarele spre 
a meni soarta noului-născut. Bătrâna 
chemă şi o a patra ursitoare, care se 
numea Mutroasa, fiindcă nu râsese în 
viaţa ei vreodată. 

Ursitoarea fetei zise Mutroasei: 


75 


-Meneşte tu întâi. 

Şi cum ridică marama de pe capul 
pruncului şi văzu, îmbufnata, copilaşul de 
lemn, izbucni în hohote de râs. 

- O, m-a făcut pe mine să râd, care 
nu am ştiut până acum ce-i râsul! 

- Dacă într-adevăr te-a făcut să râzi, 
trebuie să-l meneşti să se facă om, zise 
ursitoarea fetei. 

- Să te faci om în carne şi oase, ca 
adevărații prunci! spuse atunci Mutroasa. 
- Să fii vesel, cuminte şi învăţat! zise a 
doua ursitoare. 

- Să ajungi împărat, leit prințul 
Somnu, şi precum are el un semn de 
măslină pe față, să ai şi tu! zise la rândul 
ei a treia. 

- Când te va vedea prinţul, să-i intri în 
suflet şi să te faci iubit de dânsul! încheie a 
patra. 

După aceea, ursitoarele se ridicară şi 
plecară pe la casele lor. 

Copilaşul, astfel înviat, începu a 
plânge, cerând să sugă. Ursitoarea fetei se 
întoarse şi-i aduse o doică. 

Apoi se înfăţişă cu el îa împărăteasă: 

-Azi s-a născut acest prunc, aidoma 
fiului tău, Somnu; iată, are o măslină pe 
faţă, ca şi el. 

împărăteasa luă pruncul în braţe şi se 
duse cu el la fiul său: 

- Dragul mamei, cu noroc să fie şi să 
ne trăiască! 

- Ce spui, mamă, că nu pricep nimic! 
se miră prinţul. De unde şi până unde e 
copilul meu? 

- Lasă tainele tale, trebuie să aducem 
fata la palat, să nu mai şadă de acum în 
casa aceea sărăcăcioasă. 

- Mă duc eu singur, să văd despre ce e 
vorba, că nu ştiu unde m-a văzut şi unde m- 
a cunoscut. 

Pe drum, nevăzută, ursitoarea îl 
însoțea şi îl tot menea pe prinţ să prindă 
dragoste de fata săracă. Şi atunci când el 
intră în casa ei, o găsi torcând. Ea sări ca 
arsă, neştiind cine e: 

- Cine eşti şi ce cauţi aici? îl întrebă. 
- Cum, nu mă cunoşti, doar ai spus 
că eu sunt tatăl pruncului tău? 

Dar ea îi mărturisi tot adevărul. 

-Acum, stăpânul meu, poţi face orice 
vrei cu mine! Pentru cele petrecute, îţi 
dai seama că eu nu port nici o vină. 

Prinţul rămase înmărmurit. Cât ai 
clipi, în faţa lor se arătă din nou 
ursitoarea, care vorbi astfel: 

- Fătul meu, să ştii că într-adevăr eu 
v-am sortit această viaţă împreună, eu v- 
am dat copilaşul de lemn, pe care 
Mutroasa l-a schimbat în om, deoarece am 
văzut că nu aveai de gând să te însori şi 
avea să se piardă împărăţia ta, fără 
moştenitor. 

Apoi prinţul, fata şi ursitoarea se 
suiră în rădvanul împărătesc, să se ducă 
la palat. Când, la coborâre, el voi să dea 
mâna bătrânei, ea se făcu nevăzută. 
Atunci înţelese şi dânsul că a fost o 
ursitoare adevărată şi, luând pe fată de 
mână, se înfăţişă dinaintea împărătesei, 
care-i îmbrăţişa, binecuvântându-i. 

Au făcut o nuntă mare, cum se 
cuvine la împărați, şi au trăit în fericire 
până la moarte. 


POVEŞTI POLONEZE 


Floarea de feriga 


ÎNTR-UN SAT ÎNDEPĂRTAT trăia 
odată un băiat pe care îl chema Jacek, dar 
toţi îi spuneau Curiosul - aşa de băgăreţ 
era. Mereu căuta câte ceva şi, ce era mai 
greu de obţinut, aceea dorea. Tot ce avea 
la îndemână nu-i plăcea, iar pentru ce 
trebuia să lupte, să se zbată - la asta ţinea 
cel mai mult. 

Se întâmplă într-o seară, când 
oamenii stăteau roată în jurul focului, iar 
el cioplea un cap de câine pe măciulia 
bastonului, ca o babă uitată de vreme şi 
deşteaptă foc să înceapă a depăna 
povestea florii de ferigă. Curiosul Jacek 
era ochi şi urechi la spusele babei, fiind 
cât pe-aci să se taie cu briceagul. 

Baba povestea despre floare ca şi cum 
ar fi văzut-o cu ochii ei, dar zdrenţele de pe 
ea nu despre asemenea fericire vorbeau. 
Când a terminat, Jacek 

şi-a spus: „Fie ce-o fi, trebuie să am 
floarea. Şi o voi avea, pentru că omul, 
când doreşte mult un lucru şi are voinţă, 
reuşeşte să-l dobândească". Jacek adesea 
îşi repeta cuvintele acestea, crezând cu 
sfinţenie în ele. 

Chiar lângă satul unde-şi aveau 
părinţii lui casa, se afla o pădure 
minunată, în care oamenii petreceau o 
dată pe an o noapte de sărbătoare, 
aprinzând focuri. 

Jacek hotărî: „Când ei vor sări peste 
foc, arzându-şi tălpile, eu mă voi duce în 
pădure şi voi găsi floarea. Dacă anul ăsta 
nu voi reuşi, mă voi duce la anul; dacă nici 
la anul n-am să reuşesc, peste un an voi 
încerca iar, şi atâta timp am s-o caut, 
până o voi afla". 

Şi astfel Jacek, doar cu gândul la 
floare, veghea cu nerăbdare sosirea 
nopţii de sărbătoare. Timpul i se părea că 
se oprise în loc. 

în sfârşit, sosi clipa aceea. Adunați la 
marginea pădurii,  aprinzând focuri, 
cântând, jucând, tinerii petreceau. 

Jacek se îmbăie bine, îşi puse cămaşă 
albă, se încinse cu un brâu roşu nou-nouţ, 
se încălţă cu opinci noi, capul şi-l acoperi 
cu pălărie cu pană şi apucă drumul 
codrului, pe înserat. 

Codrul era negru şi nemişcat; era o 
noapte adâncă, nepătrunsă de stelele 
sclipitoare care luminau doar pentru ele 
însele, pentru că pământului nu-i erau de 
nici un folos. 

Jacek cunoştea bine calea în codru, 
ziua, dar acum, după ce ajunsese în 
adâncul codrului, nu mai recunoştea nici 
drum, nici copaci. Totul era altfel decât de 
obicei. Buştenii căzuţi la pământ păreau a 
fi foarte groşi şi atât de mari, că nu era 
chip nici să-i ocoleşti, nici să treci peste ei. 

Mereu îi tăiau calea tufe dese şi 
ghimpoase, care niciodată nu creşteau 
prin locurile acelea, şi urzici, care-l 
frigeau nemilos. întuneric beznă şi doar 
din când în când, pe ici-colo, se aprindeau 
ochi galbeni, verzi sau roşii, strălucind ca 
şi cum voiau să-l ardă. Ochii aceştia se 
arătau ba sus, ba jos, ba la dreapta, ba la 
stânga, dar nu reuşeau să-l sperie nicicum 
pe Jacek; el continua să meargă înainte. 

Ce greu era drumul! La fiecare pas 
dădea peste câte o buturugă în drum. 
Jacek se căţăra pe ea, dar, cum ajungea 
sus şi voia să coboare, vedea că buturuga 
era atât de mică, încât ar fi putut să 
păşească uşor peste ea. Mai mergea ce 
mai mergea şi dădea peste un brad 
înalt, înalt de 

parcă nu avea sfârşit. Jos, trunchiul părea 
cât un turn de gros. Da să-l ocolească şi, 
când reuşea, băga de seamă că bradul 
acesta avea un trunchi subţire cât braţul. 
Şi înţelese atunci că duhurile rele îi stau 
împotrivă, înşelându-l. 

Dete apoi peste un asemenea desiş, 
încât nici măcar un deget nu puteai 
strecura prin el, dar Jaoek se aruncă 
disperat să-l treacă... 

Abia scăpat din încâlceală, dădu 
peste o mlaştină întinsă. De ocolit nu era 
chip. încercă cu piciorul - se scufundă. 
Noroc că, din loc în loc, se zăreau smocuri 
de iarbă. Sărind de pe un smoc pepitul, cu 
greu ajunse Jacek la malul celălalt al 
mlaştinii. Când privi înapoi, se îngrozi: 
smocurile păreau a fi nişte capete 
rânjitoare. Dacă l-ar fi întrebat cineva în 
ce parte a satului se află, n-ar mai fi ştiut 
să răspundă. 

Deodată în faţa lui se ivi o tufă de 
ferigă cât un stejar de mare şi văzu lipită 
de o frunză o floare ca de briliant?.. 

Cinci petale strălucitoare şi, în mijloc, 
un ochi zâmbitor ce se învârtea ca roata 
morii. Inima i se strânse, întinse mâna şi 
cât pe ce era să prindă floarea, când, pe 
neaşteptate, cocoşul cântă. Atunci floarea 
străluci mai înfocat, apoi se stinse. 

Râsete izbucniră împrejur, dar Jacek n-ar fi 
putut spune: frunzele râdeau sau 
broaştele orăcăiau. Totul i se învârteji în 
cap şi căzu jos. 

Nu mai ştiu nimic din ceea ce i se 
întâmplase, până când îşi reveni în fire la 
el acasă. Mama sa, plângând, îi spunea 
că l-a găsit spre dimineaţă, în codru, mai 
mult mort decât viu. 

Jacek nu scoase o vorbă despre cele 
întâmplate în codru; îi era ruşine. Se jură 
doar că va mai veni încă o dată. 

Anul întreg doar la noaptea aceea se 
gândi, dar nu pomeni de floare nimănui. 
Când se lăsă seara mult aşteptată, Jacek, 
proaspăt spălat, curat îmbrăcat, cu cămaşă 
albă, brâu roşu şi opinci nepurtate, o luă 
spre codru. 

Credea că şi de data aceasta va fi 
nevoit să răzbată prin desiş, dar, spre 
marea lui mirare, acelaşi codru, acelaşi 
drum erau cu totul altfel. Brazii zvelţi şi 
stejarii stăteau unul departe de celălalt, 
pe o câmpie presărată cu pietre. De la un 
copac la altul drumul era lung ca şi cum 
ei s-ar fi îndepărtat mereu unul de altul. 
Pietrele imense, acoperite cu muşchi, 
deşi erau nemişcate, ziceai că răsar din 
pământ. Printre pietre creştea ferigă: 
mică şi mare, multă, multă, dar nici 

una nu avea floare. La început, feriga îi 
venea lui Jacek până la glezne, apoi până 
la genunchi, până la brâu şi, în sfârşit, 
devenise mult mai înaltă decât el... Un 
vuiet ciudat se auzea în ferigă, amestecat 
parcă cu râsete şi plâns. Şi cum punea 
piciorul pe vreuna - şuiera, cum o atingea 
cu mâna-sângera... 

I se păru că mersese un an întreg, 
atât de lung era drumul prin ferigă. Dar 
nu se întoarse şi nici cumpătul nu şi-l 
pierdu. Merse mereu mai departe, fără 
teamă. 

Deodată, aceeaşi floare din depărtare 
străluci, cinci petale nestemate şi, în 
mijloc, ochiul învârtin-du-se ca roata... 

Se apropie Jacek, întinse mâna, dar 
iată cocoşii cântară şi floarea dispăru din 
nou. 

Nu mai leşină de data aceasta. Se 
aşeză pe o piatră, cu lacrimi în ochi şi, 
treptat, îl cuprinse mânia. Strigă: „N-am 
să mă las! Voi încerca şi a treia oară!" Şi, 
cum era foarte obosit, se lăsă printre 
pietre şi adormi. 

Abia închise ochii, când un vis ciudat 
îi apăru. Se făcea că are în faţă floarea cea 
cu cinci petale, cu ochiul în mijloc, care-l 
întreba printre hohote de râs: 

- Ei, te-ai săturat? Ori ai de gând să 
mă mai urmăreşti? 

- Ce am hotărât voi îndeplini, 
răspunse Jacek. Te voi culege! 

O petală se lungi ca o limbă de 
lumină, apoi totul dispăru şi băiatul dormi 
buştean până dimineaţa. Când se trezi, se 
pomeni la marginea codrului, într-un loc 
cunoscut şi nu mai fu sigur dacă toate 
cele de ieri s-au întâmplat aievea sau în 
vis. Se întoarse acasă sleit de puteri şi se 
culcă în pat. Şi iarăşi un an încheiat se tot 
gândi cum să dobândească floarea cea 
neobişnuită. Nimic însă nu-i venea în 
minte, aşa că în seara cu pricina îmbrăcă 
iarăşi cămaşa albă, brâuleţul roşu, 
opincile nepurtate şi, cum se întunecă, 
alergă în codru să-şi încerce norocul. 

Şi codrul iarăşi era altfel. Drumul, cel 
cunoscut, şi copacii la fel, dar feriga 
nicăieri. Jacek pătrunse adânc în codru, 
unde ştia el feriga, dar floarea n-o găsi. Pe 
unele tufe umblau gâze, pe altele omizi, 
iar pe alocuri ferigile erau uscate. 
Dezamăgit, Jacek voia să se întoarcă acasă, 
când la picioare văzu o floare cu cinci 
petale strălucitoare şi ochiul în mijloc. 
întinse mâna, apucă floarea. Ca focul îl 
arse, dar nu-i dete drumul. 

Floarea era atât de strălucitoare, încât 
Jacek trebui să închidă ochii, pentru că-l 
orbea. Apoi floarea i se aşeză pe inimă, 
iar o voce îi vorbi astfel: 

- M-ai luat, al tău să fie norocul, 
pentru că să ştii: a cui sunt, acela poate 
să înfăptuiască orice, dar niciodată, cu 
nimeni, nu are voie să împartă fericirea 
sa... 

De atâta bucurie, lui Jacek i se 
învârtea capul şi nu prea luă în seamă ce 
spunea vocea. „Ei ce-mi pasă! zise în sinea 
lui. Să fiu fericit, atâta vreau." Imediat 
simţi cum floarea se lipeşte de pieptul 
lui, în inimă, prinzând rădăcini... L-a 
bucurat asta. Floarea n-avea să-i mai fie 
luată niciodată. 

Cu sufletul uşor şi cântând se întoarse 
acasă. Drumul se întindea în faţă-i ca o 
fâşie argintată, copacii se dădeau la o 
parte, iar florile se aplecau până la 
pământ. Jacek mergea cu capul sus şi se 
gândea ce să ceară florii. întâi îi trecu prin 
cap că ar fi bine să aibă un palat, un sat 
mare şi mulţi servitori - şi iată că dintr-o 
dată se pomeni la marginea codrului, dar 
într-un loc necunoscut. 

Văzu că nici el nu mai e acelaşi. 
Hainele ce le purta erau din stofă 
scumpă, pantofii, cu tălpi de aur, iar 
cămaşa, din mătase. Alături stătea o 

trăsură cu şase cai albi înhămaţi la ea şi 
servitori în livrea; un surugiu îi deschise 
uşa trăsurii. Jacek nu se mai îndoia că este 
dus spre palat. Aşa se şi întâmplă. într-o 
clipită, trăsura ajunse la un palat, în faţa 
căruia aşteptau servitorii. în mulţimea 
oamenilor adunaţi acolo, Jacek căuta 
zadarnic o figură cunoscută; însă 
chipurile oamenilor erau străine, ciudate 
şi speriate. 

Dar, când intră în palat, uită asta. 
înăuntru era atât de măreț, încât nu ştia 
la ce să se uite întâi şi întâi. 

„Ah, ce viaţă voi avea acum!" îşi 
spunea Jacek, cercetând toate colţurile 
palatului. Apoi se culcă; după o asemenea 
noapte era tare istovit. Patui era atât de 
moale, că Jacek nici nu-şi dădu seama cât 
timp a dormit. Se trezi înfometat şi văzu că 
masa era deja pusă şi încă nu o masă 
obişnuită, ci una deosebită, pe care se 
afla tot ce şi-ar fi dorit. Şi, cum înainte 
dormise foarte mult, tot astfel acum 
mancă şi bău până nu mai putu. Apoi 
cobori în grădină. 

Pomi neobişnuiţi creşteau în ea, 
încărcaţi cu flori şi fructe. într-o parte, 
grădina dădea spre mare, în cealaltă, spre 
o pădure minunată; iar prin mijloc curgea 
un râu. Jacek umbla prin grădină, 


se minuna şi nu putea înţelege cum de nu 
se văd nicăieri meleagurile lui - nici 
pădurea din care ieşise, nici satul natal. 
Nu-l cuprinse dorul după ele. Lumea ce-l 
înconjura era cu totul alta, frumoasă, 
minunată, dar, din păcate, prea străină, 
începu să nu se mai simtă în apele lui, 
dar era îndeajuns să vadă cum toţi oamenii 
îl ascultă, cum tot ce-şi doreşte 
numaidecât se îndeplineşte, ca să uite şi 
satul, şi casa, şi părinţii. 

A doua zi, lui Jacek parcă începu să-i 
fie urât. Dar când îi chemă pe curteni şi 
văzu cât de adânc se plecau în faţa lui, gata 
să-i îndeplinească orice dorinţă, şi când 
auzi vorbele dulci pe care i le adresau 
toţi, uită şi de satul natal, şi de părinţi. 
Ceru să fie condus la tezaur, unde aurul, 
argintul şi pietrele scumpe se aflau din 
belşug. 

„Of, Doamne, dacă aş putea să trimit 
alor mei măcar un pumn din bogăţiile 
astea, să-şi mai cumpere puţin pământ!" 
gândi Jacek, dar numaidecât îşi aduse 
aminte că norocul lui nu-l poate împărţi 
cu nimeni. Se şi linişti în sine: „De ce să 
mă omor pentru asta? Ce, ei n-au minte? 
Să-şi caute şi dânşii floarea, dacă vor să 
aibă noroc. Să-mi văd de treburile mele". 
Şi aşa trăia Jacek distrându-se cât putea. 
îşi construia mereu alte 

palate, îşi aranja în toate felurile 
minunata sa grădină, îşi schimba caii albi 
cu unii murgi, iar murgii cu unii negri, 
născocea tot alte şi alte feluri de mâncare, 
până când, într-o bună zi, se plictisi de 
toate. îl cuprinse un asemenea dor după 
satul şi casa părintească, încât nu-şi mai 
găsea locul. Măcar să-i vadă, să afle cum 
o mai duc şi ei, săracii... îşi aminti de 
maică-sa, pe care o iubise atât de mult şi 
inima i se strânse de un dor cumplit. 

Hotări deci, într-o zi, să le facă o 
vizită. Se urcă în trăsură şi porni la casa 
părinţilor. Caii o luară într-o goană 
nemaipomenită şi într-o clipită se pomeni 
în faţa binecunoscutei case. Ochii lui 
Jacek se umplură de lacrimi când văzu 
totul la fel ca odinioară, dar acum parcă 
mai prăfuit şi mai sărăcăcios. După 
minunăţiile de la care venea, orice lucru 
îi păru şi mai jalnic. Lângă fântână zăcea 
albia veche, butucul crăpat şi putred, pe 
care spărgea lemne mai ieri. Dar 
oamenii? 

Din cocioabă ieşi o  bătrânică 
îmbrăcată ca vai de lume, zgribulită şi 
speriată. Jacek cobori; primul care îl 
întâmpină fu Burek, câinele lui credincios 
de odinioară. Era mai slab, cu părul 
zbârlit şi lătra cât îl ţineau puterile. Nici 
măcar 

nu-l recunoscu. Jacek se apropie de casă. în 
prag, sprijinindu-se de perete, stătea 
maica lui  hol-bându-şi ochii, dar 
nerecunoscându-l. 

Inima i se topi lui Jacek şi, mişcat de 
cele ce vedea, strigă: 

- Măicuţă dragă! Eu sunt, Jacek al 

vostru! 

La vorbele acestea bătrânica tresări, 

ochii 
ei înroşiţi de plâns şi fum se îndreptară 
către el şi stătu ca împietrită. Apoi dădu 
din cap şi spuse: 

- Jacek! Vă bateţi joc de mine, 
boierule. 
Jacek nu mai e pe lumea asta. Dacă trăia, 


nu şi-ar 
fi lăsat el părinţii săi fără nici o veste 
atâta amar 


de ani, iar dacă ar fi avut de toate, aşa cum 
domnia 

voastră are, nu i-ar fi lăsat să moară de 
foame. 

Mai dădu din cap şi zâmbi amar. Jacek al 
meu 

avea suflet bun şi nici n-ar vrea să audă 
de un 
noroc pe care să nu-l poată împărţi cu ai 
săi. 

Lui Jacek i se făcu inima grea şi 
cobori pleoapele... Buzunarele îi erau 
pline de aur, dar când băgă mâna în ele 
ca să dea maică-si un pumn de galbeni, îl 
cuprinse teama să nu piardă totul. Şi stătu 
aşa ruşinat, iar bătrâna nu-l slăbea din 
ochi. 

leşiră din casă fraţii, apăru taică-său, 
Inima lui Jacek se înmuia, dar privi 
spre trăsură, la 

servitorii şi caii minunaţi şi inima i se 
întări la loc, iar floarea de ferigă îl apăra 
ca o platoşă... Jacek se răsuci pe călcâie şi 
plecă fără nici o vorbă. Urcă în trăsură şi 
ordonă întoarcerea la palat. 

Dar ce se petrecea în el nici o limbă 
nu-i în stare să descrie. Vorbele mamei 
bătrâne, că nu-i fericire aceea ce n-o poţi 
împărţi cu alţii, îi sunau în urechi ca un 
blestem. 

Ajuns la palat, Jacek puse orchestra să 
cânte, iar pe curteni să danseze. Se 
îmbată, îşi bătu joc de câţiva slujitori, dar, 
totul, degeaba: urâtul nu-i trecea şi pace! 

Anul întreg, deşi avea de toate, fu 
trist şi mereu simţi în gură un gust amar, 
iar în inimă - o piatră grea. Nu mai putu 
să suporte şi hotărî să mai meargă o dată 
acasă. 

Dar, ajungând la casa cea veche, 
părintească, văzu că totul e şi mai 
sărăcăcios ca ultima dată, iar în prag 
apăru fratele cel mic, Maciek. 

- Unde-i măicuţa? întrebă Jacek. 

- Bolnavă, zace în pat, şopti copilul, 
oftând. 

- Dar tata? -în groapă... 

Câinele îl lătra cât putea, dar el intră 
în casă. Bătrâna sa mamă zăcea în pat. 
Jacek se apropie, 

dar ea tot cu ochi străini îl privi. Nu mai 
putea vorbi, iar el nu îndrăznea s-o întrebe 
nimic. 

Cât pe-aci era să le dea un pumn de 
aur, dar în ultima clipită mâna i se opri: îl 
cuprinse o frică nespusă că va pierde 
fericirea. 

Ca un  nesimţitor, începu să 
gândească: „Bătrâna nu mai are mult de 
trăit, iar eu îs tânăr. Ea se va prăpădi în 
curând, iar pe mine mă aşteaptă atâtea... 
lumea, bogăţiile, domnia". 

Şi o zbughi din casă, urcă în trăsură 
şi se întoarse la palat. Dar aici se încuie şi 
plânse amar. Sub platoşa de fier, cu care 
floarea de ferigă îi cuprinsese inima, 
începuse să se încălzească sufletul lui de 
om. Ca să scape, ordonă tarafului să 
cânte, curtenilor să danseze, iar el însuşi 
se apucă de băut, ca să uite. A doua zi şi 
zilele care urmară, Jacek nu stătu locului, 
se tot plimba, trăgea cu puşca, mânca şi 
bea. Dar tot degeaba... 

în urechi îi sunau mereu aceleaşi 

vorbe: 

„Nu-i fericire aceea ce n-o poţi 
împărţi cu alţii!" 

Nici anul nu s-a scurs şi Jacek a slăbit 
atât, încât deveni străveziu, se îngălbeni 
la faţă şi suporta chinuri groaznice, cu 
toată bogăţia în care se lăfăia. 

în sfârşit, după o noapte albă, îşi 
umplu buzunarele cu aur şi porunci să fie 
dus acasă. Pentru că se hotărâse: chiar 
de ar fi să piardă totul, trebuie să-şi ajute 
mama şi fraţii. 

- Fie ce o fi, zise, şi să pier... Nu mai 
pot 
îndura viaţa asta! 

Caii opriră în faţa casei. Totul părea 
a fi ca înainte: albia de lângă fântână, 
butucul, scara... dar nici ţipenie nu apăru 
în prag... 

Jacek alergă spre uşă - o găsi 
priponită. Se uită prin fereastră - nu era 
nimeni înăuntru. 

Un cerşetor, ce tocmai atunci trecea pe 
lângă poartă, strigă: 

- Ce căutaţi acolo, boierule... Nu-i 
nimeni, 
toţi au murit de sărăcie, foame şi boli... 

Jacek înlemni. Stătea şi privea... „Din 
vina mea au murit, să pier deci şi eu!" 

Abia rosti aceste cuvinte şi pământul 
se deschise, înghiţindu-l. 

Şi cu el a pierit şi acea floare de 
ferigă pe care azi degeaba ar mai căuta-o 
cineva. 


Povestea inului 


TRĂIA ODATĂ un rege care domnea 
peste o ţară foarte mare şi foarte bogată. 
în ţara aceea câmpiile erau întinse, 
livezile bogate şi pline de pomi de tot 
felul, pădurile  nesfârşite şi în ele 
mulţime de vietăţi. Dar câte păsări erau 
în aer! Ce mult peşte în ape! Câte flori 
pretutindeni! De toate se găseau în ţara 
aceea; şi oraşe mari, şi sate nenumărate. 
Şi totuşi regele umbla trist şi nemulţumit 
- pentru că în ţara lui nu se găsea aur. 

-La ce bun grânele acestea, pădurile 
nepătrunse şi cirezile bogate, dacă n-am 
aur? Toate roadele pământului trebuie să 
le duc, să le preschimb în aur. Dacă în 
ţara mea ar fi aur, întregul popor s-ar 
îmbogăţi. 

E adevărat că în ţara aceea oamenii 
nu aveau cu ce să se îmbrace. îşi făceau 
haine din piei şi doar cei bogaţi, din 
oraşe, trimiteau după stofe şi mătăsuri pe 
alte meleaguri. 

- Dacă aş avea aur, ofta regele, nimic 
nu mi-ar lipsi nici mie şi nici poporului 
meu! 

într-o zi când regele, cufundat în 
gânduri triste, se plimba pe drumul cel 
mare, se întâmplă 

să treacă pe acolo nişte negustori. 
Văzându-l pe rege, au descălecat, l-au 
salutat respectuos şi, întrebând dacă nu 
are nevoie de ceva, au început să 
despacheteze mărfuri. Regele zise: 

- Degeaba veniţi aici cu mărfui'rile 
acestea, 
doar de un singur lucru am nevoie. 

Negustorii, curioşi să afle care este 
lucrul acela, îl întrebară. 

-îmi trebuie aur, răspunse regele, 
vreau să-l găsesc în pământul meu, să-l 
pot extrage şi să mă îmbogăţesc eu şi 
poporul meu. 

S-au întristat negustorii văzând că 
nu sunt în stare să îndeplinească dorinţa 
regelui. Dar printre ei era unul bătrân, cu 
părul alb ca neaua şi barba lungă până-n 
brâu. Acest bătrân înţelept îi privi pe 
negustori şi pe regele care dorea aur 
pentru poporul ce umbla dezbrăcat, se 
gândi ce se gândi, şi apoi, făcând un pas 
înainte, zise: 

- Luminăţia ta, am în traista mea 
seminţe 
pe care, dacă le semeni primăvara, aur va 
răsări. 

Zicând aceasta, luă din spatele unei 
cămile o traistă, o dezlegă în faţa regelui, 
arătându-i seminţele. Tare se mai minună 
regele auzind că există pe lume asemenea 
seminţe din care creşte aurul. 

Deşi traista era grea, împăratul o 
duse în cele din urmă la palat. 

A doua zi, prin întreaga ţară zbură 
vestea că regele însuşi va semăna 
seminţe din care va creşte aur. Vestea 
aceasta îi uimi pe toţi. întregul popor voia 
să vadă minunăţia. Mamele îşi aduceau 
copiii, taţii pe feţii lor şi astfel câmpul se 
umplu cu o mulţime de oameni. 

lar regele apăru pe un cal bălan, 
frumos împodobit, înconjurat de curteni, 
demnitari şi muzicanți. După rege urma 
vistiernicul, care sub un baldachin 
strălucitor ducea sacul cu seminţe. Când 
alaiul acesta ajunse la marginea câmpului 
dinainte ales anume, regele îşi scoase 
coroana şi, ca un simplu semănător, cu 
sacul în mână, o porni de-a lungul brazdei 
proaspăt făcute, semănând seminţele 
acelea minunate. După rege, domnii cei 
mai mândri merseră cu grapa, acoperind 
sămânţa întocmai cum se acoperă grâul şi 
orzul şi orice alte seminţe. Când câmpul 
a fost semănat, regele îşi puse coroana 
pe cap şi cu mare alai se întoarse la palat, 
bucuros că are un câmp atât de mare 
semănat cu aur. 

Trecu o zi, trecu a doua, regele tot 
privea prin geam dornic să vadă cum aurul 
va răsări. Dar pe 

câmp nu se văzu nimic. Până când, într-o 
zi, căzu o ploaie caldă, iar apoi soarele 
încălzi pământul. Se uită regele şi văzu cât 
tine câmpul ce avea să răsară. S-a bucurat 
spunându-şi: „N-o să mai ştie oamenii ce-i 
aia sărăcie, dacă o să culegem aurul 
acesta. Şi la primăvară voi semăna cu el un 
câmp de zece ori mai mare". 

Se plimba regele prin palat cu inima 
uşoară, zâmbea de mulţumire şi iată că 
hotărăşte să nu se uite o săptămână pe 
câmp, pentru ca bucuria să-i fie şi mai 
mare. 

Trecu oœ săptămână. Regele, 
nerăbdător să vadă aurul, se duse la 
câmp, dar în loc de aurul aşteptat văzu o 
verdeață proaspătă ce creştea deasă ca 
un covor. Se miră în sine, zicându-şi: „Am 
crezut că aurul va apare galben de la în- 
ceput, pe când e numai verdeață". 

Dar se linişti şi aşteptă mai departe. 
Aşteptă o săptămână, două. Pe câmp 
crescură tulpini înalte, subţirele, apărură 
mugurii, încă puţini şi înfloreau. Curtenii 
începură atunci să şuşotească 
neîncrezători, văzând cum seamănă aurul 
acela cu o buruiană. Regele însă nu-şi 
pierdu cumpătul, încredinţând pe toţi că 
aurul va apărea sub învelişul de floare. 

Nu trecu mult şi mugurii înfloriră. 
Numai că floarea nu era aurie, ci albastră 
ca şi cerul senin. De la un capăt la altul al 
câmpului, pe tulpini apăruseră flori atât 
de albastre, încât, privind câmpul, 
credeai că cerul a coborât asupra 
pământului. Iarăşi se miră regele cum de a 
înflorit aurul atât de albastru. îngândurat, 
se plimba prin odăile sale, nemaiştiind ce 
să creadă. Abia a doua zi dimineaţa se 
lumină la gândul că poate fructul va fi de 
aur. Şi iarăşi începu să spere. 

Trecu vara. Din floricelele albastre se 
făcură nişte măciulii mici şi rotunde. 
Regele se gândi că în ele trebuie să fie 
aur. Luă o măciulie în palmă, o strivi şi 
când ieşiră la iveală seminţe aidoma cu 
cele semănate, se înfurie ca niciodată. îi 
chemă pe slujitori, le ordonă să smulgă 
plantele acelea care l-au făcut de râs, să le 
snopească în bătăi şi apoi să le azvârle în 
apă.  Slujitorii  îndepliniră întocmai 
porunca regelui, smulgând toate tulpinile: 
le-au bătut din toată puterea, le-au legat 
şi le-au aruncat în apă. Ba, supăraţi 
pentru treaba care le-au pricinuit-o 
ierburile acelea - au mai aruncat pe 
deasupra şi pietre. 

între timp, regele, supărat foc, 
porunci să fie căutat prin lumea întreagă 
acel negustor bătrân 

care a îndrăznit să-şi bată joc de el. Dar, 
oricât l-au căutat trimişii regelui, nu l-au 
găsit. Regele era mai trist decât înainte. 
Umbla abătut şi îngrijorat de poporul său 
sărman pentru care voia să facă ceva, dar 
nu ştia ce. Şi pe când trecea o dată de-a 
lungul râului, dădu cu ochii de o grămadă 
de pietre, sub care părea a fi ceva. Regele 
trimise o slugă să vadă ce este. Aflând că 
acolo zace iarba aceea, care trebuia să 
rodească aur, regele se supără foc şi îe 
porunci s-o scoată şi s-o ducă departe, în 
pădure, ca să n-o mai vadă şi să nu-şi mai 
amintească de ruşinea suferită. 

Slujitorii făcură întocmai, scoaseră 
planta aceea din apă şi o duseră departe, 
în pădure. 

Curtenii, vrând să-l distreze pe rege, 
organizară într-o zi o mare vânătoare, cu 
mulţi invitaţi. Regelui îi plăcu ideea. 
începând pregătirile, se părea că, ocupat 
fiind cu ele, nu se mai gândeşte la necazul 
său. într-adevăr, regele îşi pregăti armele, 
caii, îşi alese câinii cei mai de soi şi, când 
totul fu gata, încalecă şi, înconjurat de 
domnii şi prinții invitaţi, o porni spre 
pădure. 

Dar întâmplarea făcu aşa fel că, abia 
ajunşi în pădure, dădu peste ierburile 
acelea aduse aici de servitori. Uscate, 
înnegrite, zăceau în drumul 

regelui, aducându-i aminte de toate 
speranţele spulberate şi de amărăciunea 
înfrângerii. O mânie  nestăpânită îl 
cuprinse şi nu mai vru să audă de 
vânătoare. Se întoarse acasă, dar nu 
înainte de a ordona slujitorilor să 
snopească În bătăi iarba aceea 
blestemată, apoi s-o arunce atât de 
departe, încât să dispară şi amintirea ei. 

Dar timpul trecea, şi regele îşi uită 
de necazul cu seminţele. Odată se hotări 
să plece într-o plimbare mai lungă. 

Curtenii, bucuroşi foarte, pregătiră 
totul de minune şi alaiul porni la drum. în 
frunte, regele, pe un cal alb, în urmă, 
cavalerii. Vremea era frumoasă, caldă şi 
priveliştile încântau ochii. Alaiul înainta 
vesel, până când deodată calul alb al 
regelui tresări speriat. 

Regele încercă să-l strunească, dar 
în zadar: calul se împiedică şi căzu. în 
ultima clipă, regele reuşi să sară de pe 
cal, speriat tare. Se uită în ce se 
încurcase calul său şi cu uimire 
recunoscu lujerii bătuţi şi azvârliţi în apă 
şi iarăşi şi iarăşi snopiţi în bătăi şi care 
mereu îi ieşeau în cale. Se gândi să-i 
ardă, dar tocmai în clipa aceea sosiră 
soldaţii care îl căutau pe bătrânul 
negustor. Regele, văzând pe cel care 

atât de amarnic l-a păcălit, se mânie 
straşnic şi strigă: 
- în temniţă te voi arunca, nemernic 


ce ai 
înşelat credinţa stăpânului tău. Mi-ai dat 
seminţe 


din care trebuia să scot aur - aşa mi-ai 
promis - 
şi iată ce aur a crescut - zise regele luând 


în mână 
câteva tulpini, bătute şi răzbătute, încât 
doar firicele 


albe argintii mai rămăseseră din ele. 
Bătrânul se uită şi răspunse: 
- Luminăţia ta, dacă aceasta este 


voinţa ta, 
voi fi întemnițat, dar te rog dă-mi mie 
lujerii ăştia. 


Şi peste două luni vei avea ştire despre 
ei. 

Regele se învoi, iar bătrânul şi 
lujerii fură îndată aruncaţi în temniţă. 

Şi s-ar fi prăpădit acolo bătrânul, de 
foame, dacă n-ar fi fost fiica temnicerului, 
o fată tânără, frumoasă şi harnică, pe nume 
Rozia. Rozia îi aducea bătrânului în fiecare 
zi demâncare şi venea în temniţă 
totdeauna cu furca torcând borangic cât 
timp mânca bătrânul. într-o zi, bătrânul o 
rugă să toarcă nişte caiere scoase din 
lujerii aruncaţi în temniţă o dată cu el. 
Rozia, deşi credea că nu va ieşi nimic din 
aceştia, începu să toarcă, numai să nu-l 
amărască pe bătrân. Dar, spre marea ei 
mirare, din furcă ieşea un fir subţire şi 
frumos. 

După câteva zile de tors, bătrânul o 
rugă pe Rozia să meargă acasă şi să 
ţeasă din firele acelea întocmai cum ţesea 
ea de obicei cu cele de borangic. Rozia 
făcu ce i se spuse şi ţesu o pânză 
frumoasă cum nu mai văzuse. 

Se întâmplă ca în zilele acelea să 
vină la temniţă slujbaşul regelui, să vadă 
dacă mai trăieşte bătrânul. Fu uimit 
găsindu-l vioi şi îi zise: 

-Vrei să ceri ceva regelui? Fata lui se 
mărită astăzi. 

La care bătrânul răspunse: 

-Aş dori să-i fac prinţesei un dar de 
nuntă; de aceea aş dori să mă duci la 
palat. 

Slujbaşul îi îndeplini dorinţa: îl aduse 

în faţa regelui. Odată ajunşi, bătrânul 
văzu nunta în toi, mireasa ca un crin, 
mirele strălucitor ca soarele şi, deşi regele 
se încruntă la vederea bătrânului, acesta 
îi întinse un sul de pânză pe care Rozia, 
învățată de el, o albise cu apă şi soare. 
- Ce ai acolo? întrebă regele, curios. 
- Luminăţia ta, ăsta este aurul care 
trebuia să-l obţii din seminţele pe care ţi le- 
am dat. Acesta este inul, bogăţia săracilor, 
aurul pe care vroiam să-l scot din 
pământul acesta. Ai poruncit să fie 
azvârlit în apă? Bine ai făcut, căci 
tulpinile lui în 

apă trebuie să se înmoaie. Ai ordonat să fie 
scos din apă? Bine ai făcut, căci trebuia să 
se usuce. Ai ordonat să fie snopit în bătăi? 
Şi asta bine ai făcut, deoarece inul trebuie 
bătut ca să ajungi la fibra dinăuntrul 
tulpinei. M-ai aruncat în temniţă? Şi asta 
bine ai făcut, căci acolo o fată cu inimă 
bună m-a hrănit, iar eu am învăţat-o cum se 
toarce şi cum se ţese inul. Dar rău ai făcut 
că toate cele ce le făceai, le făceai cu 
mânie. Azi însă, fiind o zi atât de fericită, 
îţi iert nedreptatea ce mi-ai pricinuit-o şi 
îi aduc prinţesei acest dar. Prinţesa să 
spună prin sate cum să fie semănat inul şi 
cum luminăţia ta l-ai îngrijit, dar nu cu 
mânie, ci cu dragoste, iar din pânză să fie 
cusute cămăşi pentru toţi cei nevoiaşi. 
Regele, ruşinat de nedreptatea pe 
care o făcuse bătrânului, îl îmbrăţişa şi-i 
ceru iertare. Apoi îl aşeză la masă la locul 
de cinste şi-i spuse: 
- îţi mulţumesc, moşule, pentru cele ce ai 
acut în binele poporului meu. Eu doream 
aurul, 
iar tu mi-ai dat un lucru şi mai de preţ. 
Pentru că 
aurul l-ar folosi cei bogaţi, dar inul va 
rămâne celor 
nevoiaş 
i. 


POVESTE LETONĂ 


Povestea prostului 


ÎN VREMURILE DE DEMULT, trăia 
într-o mlaştină un drac. 

Odată, acest drac a făgăduit un sac 
întreg de galbeni celui ce-i va spune o 
poveste pe care el n-o mai auzise vreodată. 
Au venit mulţi amatori de aur din felurite 
locuri şi câte poveşti nu i-au povestit! Dar 
numai ce începeau povestea, dracu striga: 

- O ştiu! O ştiu! şi îndată o spunea el 
până 
la sfârşit. 

Un tată avea trei feciori: primii doi, 
cei mari, erau deştepţi, al treilea, cel mic, 
era prost. Se gândiră să meargă şi ei să-i 
spună dracului poveşti. 

Se duse mai întâi fratele cel mare şi-i 

zise: 

- Bună seara, boier preamilostiv! 
- Bună seara, fiule! îi răspunse 
dracu. 

Şi începu fratele cel mare să 

povestească. 

Povesteşte el, povesteşte, dar nici n- 
ajunge bine la jumătatea poveştii că 
dracu începe s-o spună el mai departe. Aşa 
că n-a ieşit nimic. Dracu mai pusese o 
condiţie: celui ce nu va reuşi să-i spună o 
poveste pe care el să n-o ştie, îi va jupui 
trei fâşii de curele din spinare. 

Când băiatul cel mare termină toate 
poveştile pe care le ştia, dracu îi jupui trei 
curele şi-l lăsă să plece acasă. 

A doua zi, era pe înserate: fratele cel 
mijlociu se duse la drac să-i spună poveşti. 
Când ajunse, îi zise ca şi frate-su cel 
mare: 

- Bună seara, boier preamilostiv! 

- Bună seara, fiule! la fel îi răspunse 
dracu. Fratele cel mijlociu povesti toate 
poveştile 

pe care le ştia. Dar ce folos, dacă şi dracu 
le ştia pe toatei Şi dracu îi jupui trei 
curele din spinare, după care îi dădu 
drumul acasă. 

A treia zi, seara, plecă şi prostu să-i 
spună dracului poveşti. Taică-său, e drept, 
nu voia să-! lase: o să-i jupoaie şi lui trei 
curele din spinare, dar nu putu să-l 
oprească în nici un chip. 

Când prostu ajunse la drac, în 
mlaştină, îi zise: 

- Bună seara, drace. 

- Bună seara, fiule, îi răspunse 
dracu. 

- Eu nu sunt fiul tău! i-o reteză 
prostu. Nu vrei mai bine s-asculţi o 
poveste? 

-Ah, cât de mult doresc! zise dracu. 
însă dacă n-o să-mi spui o poveste pe care 
n-am mai auzit-o, o să-ţi jupoi trei curele 
din spinare! 

- Aşa să fie! fu de acord prostu. Dar 
mai 
adăugă: lar dacă tu mă vei întrerupe, 
spunân- 
du-mi că aşa ceva nu-i cu putinţă, eu o să- 
ți jupoi 
din spinare şase curele! 

Ce să facă, îi plăcea, nu-i plăcea, dracu 
trebui să accepte ce-i cerea flăcăul cel 
prost. Iar prostu începu aşa: 

- Suntem la tata trei feciori, tata e al 
patrulea, 
iar eu al cincilea. 

Dracu era cât pe-aci să strige că aşa 
ceva nu e cu putinţă, dar îşi luă seama că 
o să i se jupoaie şase curele din spinare 
şi tăcu. 

Iar prostu povesti mai departe: 

- Odată, ne-am dus să curăţăm de 

tufişuri 
o poieniţă. Ne-am apucat şi am curăţat o 
poie 
niţă mare-mare. Dimineaţa, ne uităm şi 
poieniţa 
ia-o de unde nu-i. Am căutat-o noi, dar 
degeaba. 
Aproape două conace din zi am căutat-o, 
însă fără 
nici un folos. Deodată am zărit un ţăran 
care tăia o 

coadă pentru greblă. Mă dau mai aproape şi 
văd că ţăranul sprijinea vârful cozii într-o 
poieniţă mare-mare. Mie ce-mi pasă? Eu 
mi-s tânăr şi puternic, aşa că am aruncat 
coada greblei la nouă verste! depărtare. 
Aşa ne-am găsit poieniţa. Ne-am apucat 
de semănat. Trei zile am semănat un 
grăunte şi jumătate de orz. A răsărit nişte 
orz de ţi-era mai mare dragul! L-am cosit, 
l-am treierat şi ne-am apucat să facem din 
el bere. Şi, ce să-ţi spun, am făcut o şură 
şi jumătate de bere! Şi-am încins un chef 
ca-n basme: şaptezeci de ţărani şi 
şaptezeci de cai au băut trei zile şi trei 
nopţi în şir. Berea s-a terminat, dar am 
mai scurs de pe fund încă trei butoaie. Ei, 
şi ne-am îmbătat serios. Ne-am apucat să 
prindem muşte, să le vârâm în sac. Asta 
era când la nemți se scumpiseră muştele. 
Dădeau o vacă pe-o muscă. Aflând asta, ce 
să zic? Eu mi-s tânăr şi puternic, aşa că am 
aruncat sacul cu muşte pe umăr şi am 
pornit spre ţara nemților. Acolo, pentru 
fiece muscă am căpătat câte o vacă. 
Aveam acum atâtea vaci, că poate nici 
baronul n-avea aşa de multe. 


1 Verstă - unitate de măsură pentru distanţe, folosită în 
trecut, egală cu 1,067 km (n. red). 

Nu puteam singur s-o scot la capăt 
cu ele. A trebuit să le încarc pe-o corabie 
ca să le duc pân-acasă. Numai că pe mare 
s-a stârnit o furtună care-a prefăcut 
corabia în ţăndări şi-a aruncat-o pe malul 
celălalt. Stăm şi mă gândeam ce să fac. Ei, 
dar ce-mi pasă? Eu mi-s tânăr şi 
puternic! Numaidecât mi-a dat prin cap 
ce să fac: am apucat o vacă de coadă, am 
învârtit-o binişor şi am aruncat-o peste 
mare. Am apucat-o pe-a doua şi tot aşa 
mereu. Astfel mi-am trecut dincolo toate 
vacile mele cele frumoase. Mai rămăsese 
una şchioapă. Dar atunci mi-am dat 
seama: da' eu cum o să trec peste mare? 
Ei, dar, ce-mi pasă? Sunt tânăr şi 
puternic, o să mă azvârl singur peste 
mare. Am apucat vaca şchioapă de coadă, 
am învârtit-o cam de vreo zece ori în jur 
şi am azvârlit-o peste mare, ţinându-mă 
de coada ei. Aşa am zburat cu vaca cea 
şchioapă peste mare. Aici a trebuit să 
alerg până mi-am strâns toate vacile. Dar 
mie ce-mi pasă. Sunt tânăr şi puternic! Le- 
am legat de coarne pe cele mai nărăvaşe. 
Dumnezeu, văzând câte vaci am, mă 
întreabă dacă nu vreau să le tai şi din 
pieile lor să fac papuci. Toţi sfinţii îşi cam 
tociseră papucii şi, de! trebuie să-i încalţe 
pe toţi. Şi pe cei mari şi pe cei 

mici. Şi mi-a făgăduit Dumnezeu o 
grămadă de bani. Am tăiat toate vacile, 
iar din pieile lor am făcut papuci: din 
pieile mai groase - pentru sfinţii cei mari, 
din cele mai subţiri - pentru îngeraşi. 
Acum altă belea: cum să trimit papucii în 
cer? Nimeni nu vine după ei, şi mai 
trebuie să iau şi banii de-acolo. Am luat 
atunci toate cozile vacilor şi le-am legat 
una de alta. Am făcut o frânghie lungă- 
lungă. Am legat papucii de un capăt, iar pe 
celălalt - ce-mi pasă? Sunt tânăr şi 
puternic! l-am învârtit şi l-am azvârlit în 
sus, în cer. L-am azvârlit lui Sfântul Petru 
drept în mână. El a apucat capătul 
frânghiei, trăgându-mă şi pe mine o dată 
cu papucii. A luat papucii şi mi-a plătit 
banii. Doream să ajung şi eu în cer, dar nu 
m-au lăsat: m-au înhăţat şi m-au aruncat 
în jos. S-a iscat un vânt puternic, care m-a 
dus într-o mlaştină mare. Cum am căzut, 
am intrat în smârc până la gât. „Ei, îmi zic, 
mi-a sosit sfârşitul!" Deodată, ce-mi văd 
ochii? Un urs fugind, iar după el gonea un 
iepure, vrând să-l prindă. Aveam de gând să 
mă prind de coada ursului, dar mi-am zis: 
iepurele e mai puternic, de vreme ce vrea 
să prindă ursul. Aşa că m-am prins de 
coada iepurelui: când a trecut pe lângă 
mine -eu, ce? eu mi-s tânăr şi puternic - 
hat! l-am apucat 

- de coadă. Cât de mult dorea să scape! 
Trage el, trage şi mă smulge din smârc, 
numai că, săracul, a rămas fără coadă. 

Dracu asculta şi asculta, rămăsese 
chiar cu gura căscată, dar n-avea ce să 
spună. Povestea asta n-o mai auzise şi se 
temea ca nu cumva, din întâmplare, să 
scoată vreun strigăt: atunci i-ar fi jupuit 
şase curele din spinare. 

Se uită prostu: dracu tremura de frică. 
Atunci strigă la el: 

- Ce? Nu cumva nu ţi-a plăcut 
povestea? lar dacă nu crezi că totul s-a 
petrecut întocmai, na, uite coada 
iepurelui! 

Acestea zicând, prostu aruncă pe 
masă o coadă de iepure. Acum dracu crezu 
că totul a fost într-adevăr aşa şi se sperie 
şi mai tare. Nu-i de glumit! însuşi 
Dumnezeu a stat de vorbă cu prostu şi i-a 
comandat papucii. Ba încă mai aruncă 
vacile peste mare ca pe nişte pietricele. 
Dracu îi dădu pe loc flăcăului un sac de 
galbeni, greu de nu-l puteai urni, şi-i 
porunci să se care mai repede acasă: nu 
vrea să mai audă de el. 

Prostu nici că dorea altceva. Azvârli 
sacul pe umăr şi-o porni spre casă, parcă 
era un 

general. Taică-său şi fraţii mai mari se 
mirară nevoie mare de norocul lui, dar 
prostu nu făcea altceva decât să râdă. îşi 
construi un palat mare şi trăi în el 
împărăteşte. 


POVESTE TĂTARĂ 


Jurământul lupului 


ÎNTR-UN SAT OARECARE s-a furişat 
de undeva, nu se ştie de unde, un lup. 
Lupul se năpustea asupra turmelor de oi, 
vaci, capre. De câte ori întâlnea animalele, 
le pândea, se apropia apoi tiptii-tiptil, se 
repezea la ele şi le sugruma; le făcea apoi 
bucăţi-bucăţi şi, în cele din urmă, se 
aşeza pe iarbă şi începea să înfulece. 

Trecu o zi, trecură trei, trecură 
treizeci şi trei, şi iată că lupul se 
îmbolnăvi grav. Atât era de bolnav bietul 
de el, încât căzu de pe picioare şi rămase 
aşa, întins, în culcuşul său, fără să mai 
poată scoate nasul afară. 

„M-am îmbolnăvit de moarte, îşi zicea 
lupul, pentru că m-am legat de viaţa altor 
sărmane dobitoace, şi nu le-am lăsat în 
pace până ce nu mi-am înfipt colții în ele. 
Dar, iată, jur pe ce am mai scump pe 
lume că, dacă m-oi însănătoşi, nu 

am să mai mă ating niciodată de vreo 
vietate, oricât ar fi ea de mică, am să trăiesc 
alături de ele în bună înţelegere şi chiar de 
câte ori se va ivi prilejul, am să caut să le 
ajut." 

lată că, peste câteva zile, lupul nostru 
se făcu bine, ieşi din culcuşul său şi, în timp 
ce stătea întins la soare, îşi aduse aminte 
de legământul său. 

„Da, trebuie să plec în căutarea 
animalelor pe care le-am năpăstuit de- 
atâta vreme şi să le vorbesc despre 
jurământul meu. Am să le spun ca de-aci 
înainte să nu le mai fie teamă de mine, 
pentru că şi eu am devenit la fel ca oricare 
animal - blând şi paşnic." 

Lupul, el însuşi uimit de bunătatea din 
sufletul său, ieşi din pădure şi ţinu poteca. 
Mergând pe marginea cărării se-ntâlni cu 
un cal. Calul era foarte liniştit şi păştea 
iarba mătăsoasă. Zărindu-l pe lup, se 
sperie atât de tare de el, încât o luă la 
fugă. Dar lupul îi ieşi în cale şi cu o voce 
caldă îi spuse: 

- Nu te teme de mine, prietene! Am 
jurat ca de acum încolo să nu mai pun 
labele pe tine şi să nu-ţi mai pricinuiesc 
nici un rău. 

Calul nu prea crezu la început în 
vorbele lupului, dar văzând cum acesta îşi 
ia rămas bun 

de la el cu atâta blândeţe, sigur că nu se 
mai îndoi de spusele lui. 

Lupul plecă mai departe şi de astă dată 
întâlni doi berbeci graşi, un viţeluş frumos 
şi un iepuraş fricos. 

Lupul se opri lângă ei şi le vorbi 

astfel: 

- Prieteni, nu vă fie frică de mine, ştiu 
că v-am făcut mult rău, dar de-acum 
nimeni nu va putea să-şi mai bată joc de 
voi. Da, sunt lup, dar nu unul fioros şi 
lacom, ci unul bun şi cumsecade. 

Aşa făcu el cunoscut tuturor 
vieţuitoarelor jurământul său. Apoi, 
flămând şi lipsit de vlagă, se îndreptă 
spre culcuş. Mergea încet, încet, de parcă 
număra fiecare pas pe care-l făcea. 

Nu trecu mult de la această hotărâre, 
că lupul simţi că nu mai poate răbda de 
foame. Nu înfulecase nimic de vreo câteva 
zile, slăbise şi arăta sărmanul ca vai de el. 
Oprindu-se în drum, lupul începu a gândi 
astfel: „Bietul meu tată, bunicii mei, toţi 
moşii şi strămoşii mei nu au făcut nicicând 
un asemenea jurământ şi nu au răbdat de 
foame. E în obiceiul nostru ca toţi lupii să 
prade, să sugrume, să facă bucăţi-bucăţi 
carnea fragedă a dobitoacelor. Eu de ce 
oare trebuie să rabd de foame? De ce să 
mor de foame? Cui va folosi jurământul 
meu?" 


114 


Şi gândind astfel se-ntoarse din drumul 
său şi o porni spre potecuţa unde zărise 
calul. Găsi calul în acelaşi loc. Zărind lupul, 
înţelese pentru ce acesta se-ntorsese, dar 
fără să-i fie teamă continuă să pască, 
prefăcându-se că nici măcar nu l-a văzut. 

Lupul se apropie de cal. 

- Stai, că vreau să te mănânc, iaca 
sunt lihnit de foame! 

- Ce mai treabă, parcă nu ştiu eu de 
ce te-ai întors la mine. Dar înainte de a mă 
mânca, am o rugăminte. Acum câteva zile 
mi-a intrat în piciorul din spate, un cui, 
care mi-a făcut o rană de mă seacă la 
inimă. Fii bun şi scoate-mi cuiul din picior, 
şi apoi fă ce vrei cu mine. 

Lupul se învoi. Calul îşi adună toată 
puterea şi, tocmai când lupul încerca să-i 
scoată cuiul, îl lovi aşa de tare cu copita, 
încât lupul se tăvăli pe jos de durere. 
Când îşi mai reveni, căută calul, dar nu-l 
găsi nicăieri. Tremurând de durere şi de 
foame, plecă iar mai departe. Peste puţin se 
întâlni cu cei doi berbeci graşi. Lupul se 
apropie de ei şi le spuse c-arvrea să-i 
mănânce. 

- Bine, dacă vrei să ne mănânci, noi 


nu ne 
putem opune puterii tale, dar vrem să te 
rugăm şi 


noi ceva. Tocmai ne certam între noi 
pentru o 

moştenire pe care ne-a lăsat-o tatăl 
nostru. Fă bine, intră între noi şi 
împacă-ne. 

Lupul crezu în vorbele berbecilor şi 
intră între ei. 

Berbecii, chipurile, se  hărţuiau 
amândoi, şi deodată se repeziră unul 
spre altul şi intrară cu coarnele lor tari 
în lupul nostru. îl loviră cu atâta 
cruzime, încât bietul lup căzu jos şi nu 
mai ştiu nimic de el. 

într-un târziu se trezi, dar berbecii nu 
mai erau lângă el. Se ridică cu greu şi, 
clătinându-se ameţit de dureri, porni mai 
departe, până ce-i apăru în cale viţeluşul 
cel frumos. Lupul veni lângă el: 

- Vreau să te mănânc, vițelule, îi 
spuse lupul. 

- De mâncat ai să mă mănânci, că 
şi aşa nu mă pot împotrivi voinţei tale, 
dar, înainte de a muri, fă-mi şi tu un bine. 
lată ce: După urechea dreaptă am o rană, 
care mă doare aşa de tare, că abia mă 
pot ţine pe picioare. Tu pune iarba asta 
peste ea, ca să-mi mai ogoiască durerea 
şi să pot muri liniştit. 

Lupul luă iarba arătată de viţeluş 
şi-şi plecă apoi capul spre urechea 
dreaptă a 


116 


viţeluşului, dar acesta, fără să-i dea răgaz 
măcar o clipă, îl izbi cu toată puterea în 
cap şi apoi o luă la sănătoasa. Lupul, de 
durere, se tăvăli pe jos. 

Se trezi când soarele sta tocmai să 
apună. Nu mai putea sărmanul de foame. 
Abia târân-du-şi picioarele, încercă să 
facă măcar câţiva paşi, când, ce să 
vadă... venea spre el o turmă de vaci, 
păzită de nişte câini ciobăneşti puternici, 
care lătrau aşa de tare, de te asurzeau. 
Lupul dădu să fugă. Şi deodată zări într- 
un copac scorbura în care îşi ducea zilele 
un iepuraş slăbuţ. Lupul se duse la 
iepuraş şi cu lacrimi în ochi începu să-i 
vorbească: 

- lepuraş,  iepuraş, dragul meu 
iepuraş, 
fă bine şi deschide uşa, de mă primeşte 
în 
căsuţa ta. Jur pe ochii mei că nu-ţi voi face 
nimic, 
nu te voi mânca, lată, vin câinii şi or să mă 
sfâşie. 

Scapă-mă şi am să-ţi fiu recunoscător 
toată 
viaţa mea! 

lepuraşul, tremurând de frică din 
toate încheieturile, închise şi mai bine 
uşa căsuţei sale şi, cu glas ce abia se 
auzea, îi răspunse: 

- Ţi-e frică, lupule? Tremuri aşa 
cum 
tremuram şi noi de frica ta când te 
vedeam, iar ţie 

nici că-ţi păsa de sărmanele noastre 
suflete. Numi pasă de tine, n-au decât să 
te prindă câinii ciobanilor! 

lepuraşul nici n-apucă bine să-şi 
termine vorbele, că haita de câini îl şi 
ajunse pe lup. Ogarii, bucuroşi de pradă, 
cât ai zice peşte îl şi făcură fărâmiţe, 
amestecându-l cu colbul de pe drum. 


POVESTE SÂRBĂ 


Muzicanţii 


AU FOST ODATĂ ca niciodată patru 
muzicanți. De unde veneau şi încotro se 
duceau - nu ştia nimeni. 

Rătăcitori pe drumuri de ţară, 
cântau pe la hanurile de la răscruci, 
pentru călătorii osteniţi. Şi, uneori, truda 
le era răsplătită cu o bucată de pâine şi 
câţiva bănuţi. Alteori însă... 

într-o seară târzie, au poposit pe o 
culme de deal, lângă ruinele unei cetăţi 
străvechi, i-au dat ocol - cu oarecari 
temeri - şi s-au aşezat apoi sub un zid, la 
loc ferit... 

- înnoptăm aici? întrebă unul. 

- Dacă „slăvitul stăpân" n-are nimic 
împotrivă, răspunse şugubăţ cel din 
dreapta. 

- Să-i cântăm ceva, poate l-om 
îmbuna şi ne-o îngădui să ne odihnim aici, 
vorbi al treilea. 

- Hai! se învoiră râzând tuspatru. 

Aşa se auziră în noaptea aceea, sus 
pe culmea dealului, acordurile celui 
mai frumos cântec din partea locului. 

Când viorile tăcură, muzicantul cel 
şugubăţ se înclină în fata ruinelor ca un 
dirijor care primeşte aplauzele 
ascultătorilor. 

- Slăvite stăpân al cetăţii, îngădui 
prea 
plecatelor tale slugi să doarmă aici, în 
noaptea 
asta? 

O clipă se făcu linişte. Ceilalţi 
stăteau gata să râdă de cea din urmă 
şotie a însoţitorului, când... râsul le 
îngheţă pe buze. Din înaltul ruinelor 
cobori până la dânşii, răspicat, o vorbă: 

-îngădui! 

Muzicanţii încremeniră. Totul 
începuse ca într-un joc de copii, dar iată că 
jocul făgăduia acum să urmeze ca o 
poveste plină de peripeții. 

Cu paşi abia simţiţi, stăpânul 
glasului de adineauri li se arătă în faţă. 
Era un pitic bătrân, bătrân, cu o barbă 
albă până la pământ şi cu o tichie roşie 
cu ciucuri negri. 

- Vă mulţumesc că nu m-aţi ocolit. Vă 
mul 
tumesc, de asemenea, pentru cântecul 
pe care 
l-aţi cântat. Pentru gândul vostru bun aş 
vrea să vă 
răsplătesc. N-am în cuprinsul meu comori, 
nici aur 

şi nici pietre preţioase. Dar ceea ce vă pot da, 
vă dau din toată inima. 

Şi, spunând acestea, piticul întinse 
fiecărui muzicant câte o ramură de nuc, iar 
după aceea se pierdu îndărătul ruinelor. 

- Ce-a fost asta? Am visat? se întrebă 
într-un târziu unul. 

- Greu de crezut că visăm tuspatru 
odată acelaşi vis, se îndoi altul. 

- Şi încă cu ochii deschişi. 

- Şi apoi, uite crengile de nuc. 

Doar muzicantul cel mereu vesel şi 
şugubăţ tăcea. Se părea că întâmplarea 
asta ciudată îl cam pusese pe gânduri. 

- Ştiţi ce, spuse el, cum-necum, mie 
nu-mi 
vine să mă culc pe aici. Simt că n-o să-mi fie 
somnul 
prea dulce sub ruinele astea. Eu zic s-o 
pomimniai 
departe. 

Ceilalţi s-au uitat unul la altul şi-au 

încuviinţat. -Hai! 

- Dar cu ramurile de nuc ce facem? îşi 
aminti careva. 

- Faceţi ce vreţi, eu pe-a mea o 
arunc. Tot n-am ce face cu dânsa. Şi mă şi 
încurcă la drum, spuse unul dintre ei. 

Şi cum spuse, aşa şi făcu. 

Şi la fel, alţi doi muzicanți îi urmară 
pilda. Doar unul singur o păstră într-un 
buzunar al hainei. 

Hei, şi aşa au mers ei cât au mers şi 
în seara următoare au poposit în satul lor, 
fiecare la casa lui. Darinainte de a se culca, 
muzicantul care păstrase ramura de nuc i- 
o dădu copilului, l-o dădu şi se întinse pe 
laviţă, ostenit de lungimea drumului pe 
care  rătăcise şi nedumerit de în- 
tâmplarea nemaiauzită prin care trecuse. 

A doua zi, băieţaşul îl trezi încă de cu 

zori. 

- Ce fel de nuci mi-ai adus, tată? 
Uite-s, galbene şi nu le pot sparge 
nicicum, la încearcă şi matale! 

Muzicantul se ridică din pat şi privi 
cu mirare crenguţa de nuc: rodise peste 
noapte numai nuci de aur. 

Uimit din cale-afară, alergă la 
prietenii lui, arătându-le şi lor minunăţia. 

Aceştia nu statură mult pe gânduri şi 
porniră în goană spre ruinele străvechii 
cetăţi. Şi toată ziua au răscolit prin iarbă, 
căutând crenguţele cu atâta uşurinţă 
aruncate. Dar nu le-au mai găsit. 

S-au întors acasă abătuţi şi cu mâinile 

goale. 

Şi mulţi ani de la întâmplarea asta, 
ei n-au contenit să spună tuturor celor 
care-i ascultau că omul nu trebuie să 
dispreţuiască niciodată nici cel mai 
neînsemnat dar... câtă vreme el e dat din 
toată inima... 


POVESTE ROMÂNEASCĂ 


Voinicul Şerpe şi fiu- 
logofiu cu părul de aur şi cu 
dinţii de argint 


A FOST ODATA ca niciodată, a fost 
un moş şi o babă, bătrâni, bătrâni de tot, 
şi nu aveau copii. într-o zi, moşul zise 
babei să-i facă o mămăligă mare, că vrea 
să meargă în lume să-şi caute un băiat, 
că vezi, zicea moşul: 

- Noi amândoi suntem bătrâni şi slabi 
şi azi- 
mâne o să murim şi nu are cine să ne 
îngroape. 

Baba face o mămăligă mare, o 
bagă în straiţă, moşul ia straiţa pe umăr 
şi în mână o bâtă şi, luându-şi rămas bun 
de la babă, plecă la drum. 

Merse moşul cât merse, până ajunse 
într-un vârf de deal. Aici se opri să se mai 
hodinească la umbra unui plop bătrân, 
când numai ce iacă vede ieşind de sub 
rădăcinile plopului un şerpe mic, care 
era năzdrăvan şi-ncepu a vorbi: 

- Mogşule! la-mă pe mine de băiat şi 
mă 
creşte, că eu ţi-oi fi de mare folos! 


124 


Moşul, mirat de acest şerpe care ştia a 
vorbi, nu stătu mult pe gânduri, îl luă şi îl 
băgă în straiţă şi îl duse la babă: 

- Iacă, babo, ţi-am adus un băiat, l-am 


găsit 
într-o pădure, pe un deal. Să nu te spării 
de el 


când l-oi vedea. 

Şi, scoțând şerpele din straiţă, îl puse 
jos în mijlocul casei. Cum îl văzu, baba 
era să moară de spaimă. 

- D-apoi ai nărizit!, moşule? Aşa 


prunc 
mi-aduci tu mie, să fug din casa mea de 
groaza 

lui? 

La aceste vorbe, şerpele începu a grăi 

aşa: 

- Babă dragă, nu te înspăimânta, că 
eu nu 
sunt şerpe, ci sunt şi eu făptură 
omenească, dar 
am un blăstăm pe capul meu, şi până nu 
mi se 


împlineşte sorocul trebuie să port făptura 
de 

şerpe. Dar să ştiţi că mare noroc o da peste 
casa 

voastră dacă mă veţi creşte. 

Auzind baba vorbele aşa de frumoase 
ale şerpelui se linişti şi prinse curaj. îl luă 
şi-l puse după uşă, şi îi dădea să beie 
lapte de vacă în fiecare zi, şi aşa l-a ţinut 
o lună şi o săptămână. 


1 Ai nărizit - te-ai prostit. 

într-o zi, baba se duse în cămară, 
afară, să cearnă făină de pită, şi uitând uşa 
deschisă, şerpele ieşi în curte şi începu a 
fluiera. Auzind baba, ieşi să vadă cine 
fluieră aşa de frumos în ograda lor, şi când 
privi în copac văzu şerpele care-i zise: 

- Babo, dă-mi o straiţă, să mă duc în 
pădure 
să v-aduc coarne coapte. 

Baba îi dete o straiţă, şerpele o luă şi 
plecă. Cum ajunse în pădure, se urcă 
într-un corn cu trei crăci - şi pe fiecare 
cracă era câte o fată, una mai frumoasă 
decât alta: una avea în spate un luceafăr, 
alta avea luna, iar cea mai mare avea 
soarele. Erau fetele împăratului Verde. 

După ce umplu straiţă de coarne, 
şerpele se întoarse acasă şi i-o dete babei, 
iară el se puse să doarmă, că era obosit. 
După ce se trezi, zise babei aşa: 

- Babo, du-te la împăratul Verde şi-i 
spune să-mi deie fata cea mai mare de 
soție. 

- Vai, d-apoi cum să mă duc eu la 
împăratu', să-i cer fata? se sperie baba. 

- Ascultă-mă şi fă cum îţi spun eu, şi 
ai să vezi că are să fie bine, răspunse 
şerpele. 

Se ia baba şi se duce la curtea 
împăratului Verde şi bate la poartă. 
împăratul îi deschide poarta şi, când dă 
cu ochii de ea, o întreabă: 

- Ce năcaz te-a adus la curtea mea, 
babo? 

- D-apoi, să trăieşti, înălțate 
împărate, şi să stăpâneşti cu sănătate! Eu 
am venit în petit, că am fecior de însurat, şi 
măria-ta ai o fată de măritat. Să ne 
încuscrim. 

- Ce zici?! făcu împăratul mânios. 

Şi o dete pe mâna slujitorilor de la 
curtea împărătească să o deie afară pe 
poartă, că e nebună. 

Ajungând baba acasă, povesti 
şerpelui ce a păţit la curtea împăratului. 

Şerpele îi spuse să meargă şi a doua 

Zi. 

Mâne-zi se duse baba din nou la 
curtea împărătească. Şi a doua oară a păţit 
baba tot aşa. A treia zi iară îi zise şerpele 
să meargă şi a treia oară, că de astă dată 
are să-i meargă bine.Baba îl ascultă şi se 
duse şi a treia oară. Bătu iarăşi la poarta 
împăratului, acesta îi deschise poarta şi, 
văzând-o, nu o mai alungă, ci îi spuse aşa: 

- Babo, eu atunci dau fata mea după 


fecio 
rul tău, dacă el va fi în stare să facă de la 
noi până 


la voi o punte de aur, pe de lături cu două 
rânduri 

de pomi de tot felul, şi în fiecare pom să 
fie tot 
felul de păsări, şi fiecare să cânte în glasul 
ei, iar 
pomii, unii să fie înfloriţi, alţii cu roadă 
necoaptă, 

alţii cu roadă coaptă. 

împăratul credea că în chipul acesta 
a scăpat de babă, să nu tot îi bată la 
poartă, peţindu-i fata pentru feciorul ei. 

Baba plecă de la curtea 
împărătească şi, ajungând acasă, povesti 
şerpelui ceea ce-i poruncise împăratul 
Verde. 

- Nu ţi-am spus, babo, că are să fie 
bine?! se bucură şerpele. 

- D-apoi, cum se poate să fie bine? se 
căina baba. Da' cine e în stare să-i facă pe 
plac împăratului? 

- Lasă pe mine, îi vedea dumneata 
mâne dimineaţă când te vei scula! 

A doua zi, şerpele ieşi în faţa casei şi, 
după cum ştiţi şi dumneavoastră că era 
năzdrăvan, luă un zbici şi pocni cu el spre 
răsărit de trei ori. Şi, cât ai bate din 
palme, numai ce se întinse de la casa 
babei până la poarta împăratului o punte 
numai şi numai de aur, de sclipea mai 
tare ca soarele, pe de lături cu fel de fel 
de pomi, unii înfloriţi, alţii cu roadă 
necoaptă, alţii cu roadă coaptă, iar în 
fiecare pom erau tot alte păsărele, cu fel 
de fel de pene, care cântau în fel de fel de 
glasuri, una mai frumos decât alta, de 
era mai mare dragul să le asculti. 

împăratul Verde, când s-a sculat 
dimineaţa, mai mare i-a fost mirarea 
văzând minunăţia de pod, de la poarta 
curţii lui până la casa babei, aşa cum 
ceruse să-i facă feciorul ei, ca atunci 
numai să-i deie fata de noră. Şi nu-i venea 
împăratului să-şi creadă ochilor. 

Acum împăratul dete poruncă la toţi 
slujbaşii de la curtea împărătească să 
înceapă pregătirile, că au să vină peţitori. 

Moşul şi baba luară şerpele şi 
plecară toţi trei la curtea împăratului, să 
peţească fata, că dorinţa împăratului s-a 
împlinit întocmai cum a vrut, şi acum nu 
are decât să deie fata după feciorul lor. 
Când ajunseră la curtea împărătească, 
mergând pe puntea de aur, împăratul şi 
împărăteasa le ieşiră în cale, dar când 
văzură cine e mirele erau cât p-aci să 
leşine de spaimă. Dar auzind ei că 
şerpele vorbeşte şi că aşa vorbe frumoase 
ies din gura lui, de era mai mare dragul să- 
l asculţi, împăratul şi împărăteasa se mai 
liniştiră şi, după ce se înţeleseră şi cu fata 
lor cea mai mare, se hotărâră şi se învoiră 
s-o deie după el. 

Şi au început să facă pregătiri mari de 
nuntă, că doar era nuntă împărătească. 

Şi se făcu o nuntă ca-n poveşti. 

După nuntă, pe tineri i-au închis într-o 
cămară, ca să nu-i vadă nimeni. Biata 
mireasă nu mai putea de frică şi nu mai 
înceta din plâns. 

- Nu te teme şi nu plânge, draga 
mea, o mângâie şerpele, că eu nu sunt 
şerpe după cum mă vezi. Iaca cire sunt 
eu - şi în clipa aceea se dete peste cap şi 
se făcu un fecior mai frumos decât 
soarele, că la soare te puteai uita, dar la 
dânsul ba. 

Când îl văzu fata aşa de frumos, nu 
mai ştia ce să facă de bucurie. Dimineaţa 
însă, când se trezi şi dădu cu ochii de 
şerpe, dormind lângă ea, iară s-a 
înspăimântat. 

Trecând pe acolo, pe dinaintea uşii 
lor, o slugă, şerpele o rugă să le 
deschidă. 

Deschizându-le uşa, tinerii se luară 
prin grădină la preumblare, şi aici erau 
fel de fel de flori, una mai frumoasă şi 
mai mirositoare decât alta. Când mirosi 
şerpele o floare, numaidecât se prefăcu 
iară în feciorul frumos ca soarele, iar 
pielea lui de şerpe rămase jos, la rădăcina 
florii. Fata împăratului, văzând o slugă 
trecând pe acolo, îi spuse să ieie pielea de 
şerpe, s-o arunce în foc. Sluga făcu cum îi 
porunci stăpână-sa, luă pielea şerpelui şi o 
aruncă în foc. Cum a aruncat-o în foc, a ars 
pocnind de trei ori, parcă ar fi trăsnit. 

- Vai, blestemată fii că mi-ai ars 


cămaşa! 

strigă voinicul $Şerpe. Nu ai mai putut 
aştepta până 
se împlineau nouă zile, că atunci o 
lepădăm eu 


de tot, că aşa mi-a fost blăstămul. 

în aceeaşi clipă, feciorului nostru îi 
crescură aripi şi zise către soţia sa: 

- Numai atunci să naşti fiu-logofiu, 


când îi 
rupe o pereche de opinci de oţel şi o bâtă 
de fier, 
umblând şi  căutându-mă, cruciş şi 
curmeziş prin 
lume, şi numai când voi pune eu mâna 
mea cea 


dreaptă peste tine. Iară pe mine mă vei găsi 
numai 

la „scăldătoarea de lapte dulce, unde 
iarba-mi 

creşte, de muşchi putrezeşte". 

Şi voinicul Şerpe pe dată zbură şi se 
făcu nevăzut. 

Fata împăratului plânse mult după el 
şi îl tot aşteptă, doar va veni dincotrova, 
dar totul fu în zadar; el nu se arătă. 

Văzând că nu mai este nici o 
nădejde, îşi făcu o pereche de opinci de 
oţel, luă în mână o bâtă de fier şi porni la 
drum, să caute „scăldătoarea de lapte 
dulce, unde iarba-mi creşte, de muşchi 
putrezeşte". 

Trecându-i sorocul să nască, nu avu 
încotro şi trebui să se încingă cu un cerc de 
fier, că altcum nu mai putea umbla. 

Mergând ea de la capăt, cale lungă 
să-i ajungă, cum se zice din poveste, că- 
nainte mult mai este, pe oricine întâlnea 
în cale îl întreba de nu cumva a auzit de 
„scăldătoarea de lapte dulce, unde iarba-mi 
creşte, de muşchi putrezeşte", dar nimeni 
nu ştia să-i deie nici o ştire. Mai merse cât 
mai merse, până se trezi deodată la casa 
maicii Vineri. 

- Bună ziua, maică Vineri! 

- Bună să-ți fie inima! Da' ce năcaz 
mare a dat de capul tău, de ai venit până 
aici, în împărăţia mea, unde om n-a pus 
piciorul? 

- Oh, maică Vineri, am venit să te 
întreb nu cumva ştii unde-i „scăldătoarea 
de lapte dulce, unde iarba-mi creşte, de 
muşchi putrezeşte"? Că acolo e soţul meu, 
şi eu pe el îl caut. 

- Dragă fata mea, stai puţin să 
întreb pe ostăşiţele mele, dacă ştiu ele 
ceva, eu de aşa scaldă nu am auzit, îi 
răspunse maica Vineri. 

Luă apoi din cui un corn de aramă şi 
sună din el în cele patru colţuri ale lumii, 
şi numai ce începură a veni din toate 
părţile o mulţime mare de albine. 

- Dragile mele ostăşite, zise maica 
Vineri, 
nu aţi văzut, pe unde aţi zburat voi, 
„scăldătoarea 

de lapte dulce, unde iarba-mi creşte, de 
muşchi putrezeşte"? 

- Nu am văzut şi nici nu am auzit de 
aşa (0) 
scaldătoare, răspunseră albinele. 

Atunci maica Vineri zise către fata 

împăratului: 

- Du-te până la soră-mea, maica 
Sâmbătă, 
poate o şti ea să te îndrepte. 

Şi îi dete un papuc, spunându-i să-l 
păstreze bine, că-i va fi de mare 
trebuinţă. 

Se luă biata fată de împărat şi se tot 
duse, până ce ajunse la casa maicii 
Sâmbete. Cum o văzu, aceasta o întrebă: 

- Ce cauţi, dragă fata mea, şi ce 
umbli pe aici, pe unde om nu a mai 
umblat? 

- Oh, maică Sâmbătă, d-apoi iacă, şi 
iacă după ce am venit - şi îi povesti şi ei 
năcazul, apoi o întrebă: Nu cumva ştii 
domnia-ta unde este „scăldătoarea de 
lapte dulce, unde iarba-mi creşte, de 
muşchi putrezeşte"? 

- Eu, dragă fata mea, nu ştiu şi nici 
nu am auzit de aşa scaldătoare, dar să 
întreb pe ostăşiţele mele, că ele umblă 
mult prin lume! 

Şi maica Sâmbătă luă din cui un corn de 
argint, suflă din el în cele patru colţuri de 
lume şi, îndată ce veni un nor de albine, 
ea le întrebă: 

- Nu aţi văzut voi, pe unde aţi zburat, o 
„scaldatoare de lapte dulce, unde iarba-mi 
creşte, de muşchi putrezeşte"? 

- Nu ştim, maică Sâmbătă, şi aşa 
scaldatoare nu am văzut pe unde am 
umblat noi. 

Atunci maica Sâmbătă o sfătui pe 
fata împăratului să se ducă la maica 
Duminică, poate ea o să ştie, şi-i dete o 
nucă, zicându-i: 

- Ţine nuca asta, că îţi va prinde 
bine la 
vreo nevoie. 

Luându-şi ziua-bună, fata de împărat 
plecă la drum şi merse multă lume- 
mpărăţie, cum se zice din poveste, că- 
nainte mult mai este. Şi deodată se 
pomeni în faţa casei maicii Duminici. 

-Vai, draga mea, da' ce durere mare te-a 
adus la uşa casei mele, unde suflet de om 
pământean n-a venit? o întâmpină 
bătrâna, mirându-se. 

- D'apoi, iaca, maică Duminică, am 


venit să 
te întreb, nu cumva ştii sau ai auzit unde 
s-ar afla 


„scăldătoarea de lapte dulce, unde iarba-mi 
creşte, 

de muşchi putrezeşte"? Că acolo e soţul 
meu şi 
pe el îl caut. 

Maica Duminică îi răspunse că ea nu 
ştie de aşa scăldătoare şi nu a auzit de ea, 
darii spuse că are să-şi adune ostăşiţele 
sale şi o să le întrebe 

pe ele. Luă cornul de aur din cui şi suflă 
din el în cele patru părţi ale lumii, şi cât 
ai clipi apăru un nor de albine, de se- 
ntunecă soarele, aşa de multe se- 
adunară. Maica Duminică se uită la ele şi 
le zise: 

- Bine, dragele mele, dar voi nu 
sunteţi toate 
aici, mai lipseşte una. 

Şi, iaca, numai ce o vede şi pe aceea 
sosind. Şi cum o vede, maica Duminică o 
întreabă şi o ocărăşte de ce a zăbovit 
atâta şi n-a alergat când a auzit glasul 
cornului de aur. 

-O, maică Duminică, răspunse albina, 
abia putând răsufla de obosită, unde am 
fost eu n-a fost nici una dintre surorile 
mele. Am fost tocmai la „scăldătoarea de 
lapte dulce, unde iarba-mi creşte, de 
muşchi putrezeşte"! 

- Bine, draga mea ostăşită vrednică, 
se 
îmbuna maica Duminică, iacă, ai să mergi 
acolo, 
la scăldătoarea aceea, să duci pe femeia 
asta 
necăjită, ca să-şi găsească bărbatul. 

îi dete apoi fetei de împărat un 
pieptene, spunându-i să-l păstreze bine, că 
odată îi va fi de mare folos. 

Fata de împărat îşi luă rămas bun de 
la maica Duminică şi plecă apoi cu albina 
la drum. 

După o cale lungă, ajung la o fântână 
într-o grădină frumoasă ca un rai. Aici se 
opriră şi se puseră să se odihnească, fiind 
tare obosite de atâta cale. Fata de împărat 
luă papucul pe care îl primise de la maica 
Vineri şi dete cu el în doagele fântânii. 
Deodată se pomeni înaintea ei cu o 
cloşcă cu pui de aur. 

Nu trecu mult, şi iată că vine la 
fântână o fată să ia apă, şi vede cloşca cu 
pui cu tot de aur. Fata aleargă la stăpâna ei 
şi îi spune că la fântână este o femeie care 
are o cloşcă cu pui cu totul de aur. 
Stăpână-sa o trimite înapoi să întrebe 
dacă vrea să vândă cloşca cu tot cu pui, şi 
să-i spună cât cere pe ea. Fata se duce şi o 
întreabă dacă vinde cloşca cu pui. Şi fata 
de împărat îi răspunde că o vinde, dar să 
vină stăpână-sa să se tocmească la preţ cu 
ea. 

Stăpâna veni îndată şi, când văzu 
cloşca cu pui, nu mai putu de dragul lor şi 
vru să ştie cât cere pe ea, că-i dă oricât. 

- Nu cer nimica, zise fata de-mpărat, 
numai să mă laşi să dorm în noaptea asta 
în camera unde doarme stăpânul casei. 

- Bine, se învoi ea. 

Şi, când se apropie seara, dădu 
stăpânului casei să beie, după cină, vin de 
nouă ani. 

Bărbatul se culcă doborât de 
băutură, şi fata împăratului, soţia lui, 
veni lângă el şi, cunoscându-l, zise: 

- Dragul meu şi domnul meu, întinde 
mâna 
ta cea dreaptă peste soţioara ta, ca să-ţi 
nască 
un fiu-logofiu, cu părul de aur şi cu dinţii 


de argint! 

Soţia lui aşteptă ce aşteptă, şi iar îi 

zise: 

- Dragul meu şi domnul meu, întinde 
mâna 
ta cea dreaptă peste soţioara ta, să-ţi 
nască un 
fiu-logofiu cu părul de aur şi cu dinţii de 
argint! 


Şi el, auzind glasul soţiei sale, întinse 
mâna dreaptă peste ea, şi numaidecât 
născu un băiat frumos ca soarele, cu 
părul de aur şi cu dinţii de argint. Nu mai 
puteau de bucurie părinţii copilului, iar 
fata împăratului se bucură foarte, pentru că 
şi-a aflat bărbatul, dar mai mult se bucură 
soţul său că a scăpat de blăstem, şi 
plecară toţi trei voioşi la împăratul Verde. 

Mergând ei pe un drum, deodată văd 
în urma lor trei zmei-paralei, călări pe trei 
cai iuți ca vântul, care aruncau flăcări pe 
nări. Când erau să se apropie, fata 
împăratului aruncă în urmă papucul, şi 
iată că numaidecât se făcu între ei şi zmei 
o pădure deasă şi mare, încât era cu 
neputinţă să străbată cineva prin ea. 
Atunci caii zmeilor 

aruncară flăcări pe nări, dând foc pădurii 
care şi începu să ardă. în timpul acesta, 
voinicul nostru cu fata împăratului şi cu 
băiatul lor erau departe acum, de nici nu 
mai vedeau pădurea. 

După multă vreme şi după un drum 
lung, iată că iarăşi văzură caii cu cei trei 
zmei venind în goană turbată după ei. 
Când simţiră că îi arde în spate căldura 
flăcărilor ce aruncau caii pe nările lor, 
fata împăratului aruncă în urmă nuca pe 
care o primise de la maica Sâmbătă, şi 
îndată se făcu în urma lor o apă lată şi 
adâncă, de nu i se vedeau marginile, nici 
fundul. Voinicul nostru şi cu ai lui au tot 
mers cu mare grabă, îndepărtându-se şi mai 
mult de zmei. 

Caii zmeilor au început să beie apă, ca 
să-şi facă loc. Au beut caii cât au beut, 
dar de la o vreme nu au mai putut să 
beie, şi au crăpat. Atunci zmeii au 
început a înota, şi după multă trudă şi 
chin au luat-o la fugă toţi trei, de credeai 
că-i duc vântoasele, nu alta, şi după 
multă alergătură era cât p-aci să-i ajungă. 
Atunci fata împăratului aruncă pieptenul 
în urmă, şi dintr-o dată se ridică un munte 
înalt între ei, şi zmeii fură siliţi să urce 
muntele, în timp ce voinicul nostru cu fata 
împăratului şi cu fiu-logofiu cu părul de 
aur 

şi cu dinţii de argint porniră iar la drum, şi 
mergeau voioşi, că acum nu mai aveau 
mult, erau tot mai aproape de palatul 
împăratului Verde. 

Nu trecu ca de când vă povestesc, şi 
iată că ajunseră la poarta împăratului. 
Când i-a văzut împăratul şi împărăteasa 
intrând toţi trei în curtea lor, nu mai 
puteau de bucurie. împăratul dădu 
porunci să se facă pregătiri mari de nuntă. 
Atrimis chemători pe la toţi împărații 
vecini, să vină la nuntă, şi s-a făcut o 
nuntă ca la împărați, adică cu mâncări şi 
beuturi din cele mai alese. Atunci, fiind şi 
eu pe acolo, am văzut nişte câini de 
vânătoare cum se prindeau pe după cap 
cu nişte iepuri şi cântau şi jucau 
împreună, de şi-au rupt toate opincile, 
aşa erau de plini de voie bună. 

Se zice că de atunci nu mai au opinci 
nici câinii, nici iepurii, şi până în ziua de 
azi umblă -vara, iarna - fără opinci. 

lar eu m-am suit pe o poiată şi vă 
spusei o minciună lungă şi lată. 


POVESTE ETIOPIANA 


Hiena şi măgariţa 


O HIENĂ ÎMBĂTRÂNISE şi nu mai 
putea să iasă afară din culcuş. Odată, o 
măgăriţă bătrână păştea pe lângă 
ascunzătoarea ei şi hiena, văzând-o, 
începu să se vaite: 

- Oh, sunt o biată hienă bătrână! Nu 
mai am 
pic de putere. Oh, oh! 

Măgăriţa, uitând că trebuie să fie 
prevăzătoare, se apropie de intrarea în 
ascunzătoare, s-o căineze, şi hiena o 
prinse cu colții şi-o târî înăuntru. Dar n-o 
mai ţinură puterile s-o omoare şi să 
sfâşie carnea măgăriţei în bucăţi; atunci 
le strigă supărată puilor ei mici: 

- înconjurați cu toții această 


măgăriţă, 
prăvăliţi-o la pământ, sfâşiaţi-o şi halcile 
de carne 


să mi le daţi mie! 

Puii hienei înconjurară măgăriţa, o 
trântiră la pământ, şi se puseră s-o sfâşie 
în bucăţi. O 

parte din carne o mâncară ei, iar pe cea 
rămasă o dădură mamei lor. 

Negăsind inima  măgăriţei printre 
bucăţile de carne, hiena cea bătrână îşi 
întrebă puii: 

- Oare măgăriţa aceasta n-o fi avut 

inimă? 

Unul din pui îi răspunse: 

- Ba inimă a avut. Numai minte n-a 
avut. 

Că altfel nu s-ar fi băgat singură în culcuşul 
hienei. 

Aşa se povesteşte despre măgăriţa 
fără de minte, care se încrezuse tocmai în 
vorbele unei hiene. 

